525-ci Qəzet - Rüstəm Behrudinin özü haqqında bilmədikləri - Kamran Əliyevin yazısı\nRüstəm Behrudinin özü haqqında bilmədikləri - Kamran Əliyevin yazısı\nƏdəbiyyatımızda Rüstəm Behrudi adında bir imza var. Bu imza ötən əsrin axırlarından bu günə qədər yol gəlir və bundan sonra da dayanmadan həmin yolu tutub gedəcəkdir. Bu yolun başlanğıcı da Vətən, sonu da Vətəndir!\nRüstəm Behrudinin vətən, yurd sevgisinin zamanı intəhasızdır, sonsuzdur. Qarşı yatan qara dağdan başlayıb qara başın bu yol üstə qurbanlığına qədər davam edir.\nŞairin poeziyasında poetik zaman min illərlə ölçülür. Ya hər şey min illərin arxasından görünür, ya da qarşıda min ildir can verən məmləkət var. Sevdanın dəli havası da min ildi başdan getmir. Daşlarda uyuyan tarix min ildi oxunmur. Dərd-qəm min ildir ötüşmür, "Min ilin dərdi təzədən oyanıb canımızda", "Qardaş, ayrılığa min ildir tuşuq, Qəfəsə salınmış bir qızıl quşuq", "Mən min il özümdən uzaqlaşmışam, Min il getməliyəm özümə sarı", "Bu yurdun min illik ayrılıqları, Div kimi durubdu yolumun üstə", "Min il ümid yedik, sözlə, şeirlə".\nŞairin vətən, yurd sevgisi ləyaqətli vətəndaş olmaqdan keçir, "Yurd yerimiz" şeiri əsl vətəndaşlıq andıdır.\nRüstəm Behrudinin şeirləri vətəni sevməyə və sevdirməyə gücü çatan poeziya nümunələridir. Çünki onun şeirləri yalnız misradan, bənddən, qafiyə və bölgüdən ibarət deyil, onların gözlə görünməyən ruhu var. Rüstəm Behrudinin "Vətəndaş deyilik qanana kimi" şeirinin heç bir misrasında "ruh" sözü yoxdur, əvəzində isə "ölüm", "gor", "qara daş" var, amma şeir başdan-başa ruhani bir tülə bürünüb:\nVətənsiz biz kimik, vətənsiz nəyik?!\nVətəndaş deyilik qanana kimi.\nVətən bir ocaqdı, biz pərvanəyik,\nDolannıq başına yanana kimi.\nRüstəm Behrudi şeirləri ilə yol gedir. O, yüz illik, min illik yolun yolçusudur. Bu yol Rüstəm Behrudinin qəlbindən başlayır, onu yurd yerinə aparır, amma həmin yolun üstündə Türkmənçay, Gülüstan, Çaldıran var. Qardaş qovğasını yaşadan tarixi yaddaş içində şairin "Beyrəyin köynəyini qanlı-qanlı gəzdirmək" istəyi təbii və inandırıcıdır. Çünki Rüstəm Behrudinin yurd yerinə çatmaq istəyinin görk yeri yalnız Beyrəyin köynəyi ola bilərdi. Mövzu, ideya və bədii detal arasındakı qırılmaz bağların təbiiliyinin sübutu üçün şeir tariximizdə bundan gözəl nümunə tapmaq çox çətindir. Rüstəm Behrudinin poeziyasında tarixi məkanlar da - Təbriz, Dərbənd, Ötükən; tarixi şəxsiyyətlər də - Teymurləng, Xətai, İldırım Bəyazid, Sultan Səlim, Qacar; mifoloji obrazlar da - Qorqud, Beyrək, Leyli, Məcnun, Əsli, Kərəm həm poetik mətnin içinə daxil olurlar, həm də müəllif ideyasının qavramına təminat verirlər.\nRüstəm Behrudinin vətən, yurd sevgisinin məkanı bugünkü deyil, tarixi coğrafiyanın sərhədlərinə dayanır: Qarayazı, Göyçə, Ərzurum, Kərkük bu coğrafiyanın adi məkanlarıdır.\nŞair bu yolu gedərkən Araz üstə körpü olmaq istəyir. Bu yol çox uzundu r, bəzən heç axırı da görünmür. Amma o, öz yolundan dönməzdir və dönməməkdə çox qərarlıdır:\nBəlkə də, ölümə aparır məni,\nMənə gəl-gəl deyib yanan ocaqlar.\nYolumdan dönmərəm, dönük şairin\nŞerinə od vurub yandıracaqlar.\nRüstəm Behrudi bu yolun sonunda ölümə də hazırdır:\nBu yurdun min illik ayrılıqları\nDiv kimi durubdu yolumun üstə.\nQoy düşsün sonuncu döyüşçü kimi\nMənim qara başım qolumun üstə.\nŞairin poeziyasında həyatla ölüm bir yerdədir, vəhdətdədir, ayrılmazdır:\nBir ömürdüm, - sevinci az, qəmi çox,\nNecə göynər könlümdəki yaram, ox!\nBu dözümdən daha mənə haray yox...\nBax, öldürüb: Başdaşımı ağlar hey!..\nBəs yurd yerinə çatan Rüstəm Behrudi kimdir? Bu sualın cavabını o, özü vermişdi. "Şaman nəvəsiyəm mən yurd yerində", - deyən Rüstəm Behrudi heç vaxt özünü yurd yerinin sahibi hesab etmir.\nQızğın, ehtiraslı romantik pafosun qanadlarında onun özünü yurd yerinin ilk nümayəndəsi hesab etmək istəyi təbii görünərdi. Şair bunu etsəydi, hamımız inanacaqdıq. Amma Rüstəm Behrudi poeziyası ayıq, aydın poeziyadır, hədəfi düz nişan almağı bacaran şeir sənətidir:\nİlk yurd yerindəki ocaqdan öncə,\nDil açıb danışan - mən deyiləm, yox!\nHeç zaman qəbrinə sığmayanların\nRuhudur, danışır mənim dilimcə!\nMüasir insanı öz əcdadı ilə birləşdirən yeganə doğru yol ruhdan keçir. Bu ruh tarixi yaddaşın da əzəli və əbədi məkanıdır.\nRüstəm Behrudi əqidəsi şairliyi ilə harmoniya təşkil edir. Bu yolda ölmək də var. Çünki bu yol şairin (həm də türkün!) taleyidir.\nRüstəm Behrudi poeziyasında xalqdan və millətdən ayrıca bir şair ömrü yoxdur. Şairin yaşadığı hiss və duyğular millətin həyatı, xalqın taleyi ilə vəhdətdədir. Onun yaradıcılığında şair şəxsiyyəti ilə millət obrazının birliyi yaranır. Bu xətt Rüstəm Behrudi yaradıcılığını fərqləndirir.\nMən kiməm? Özünə qılınc qaldıran,\nÖzündən intiqam, qisas alan da.\nMənəm Çaldıranda, mənəm Şuşada\nElə qalib gələn, məğlub olan da.\nRüstəm Behrudi özünü həm qalibin, həm də məğlubun yerinə qoymaqla Füzulidən, Sabirdən Məmməd Araza, Bəxtiyar Vahabzadəyə qədər olan poeziyanın vətəndaşlıq qayəsinin müstəvisini dəyişir. Şəxsiyyət və millətin vəhdəti özünü insanın fiziki simasında yox, ruhun ölməzliyində təsdiq edir:\nBir vaxt Ərdəbildən ərtək atlanıb,\nÜz tutub bu yurda, üz tutub elə.\nÖzünə qayıdan Şah İsmayılın\nSərgərdan ruhuyam gəzirəm elə.\nRüstəm Behrudi Oljas Suleymənova açıq məktub yazır: "Hər şey ayrılıqdan başladı". Şairə görə, bu ayrılığın əvvəl nöqtəsi kəhər atları cilovsuz qoymağımızdır. Əslində, Rüstəm Behrudinin şairliyi də elə ayrılığın əzabını yaşadır.\nOlum da, ölüm də, doğum da.\nElə bu ayrılıqdan başladı\nMənim şeir adlı yolçuluğum da.\nOnun ayrılığı şəxsi hiss və duyğularından, sevgidən, məhəbbətdən doğan ayrılıq deyil, vətən həsrəti və vətən ayrılığıdır.\nAyrılıq Rüstəm Behrudinin yaradıcılığı boyu onun yolu üstündə bir div kimi dayanıb. Ayrılıq özü div boydadır, hətta şairin sözlərinə sığışmır, çünki sonda Vətən boyda ayrılıq var. "Ayrılıq matəmgahı", "Alın yazısı", "Mən haqqa sığınmış qərib dərvişəm" şeirlərində bir-birini tamamlayan ayrılıq ifadəsi üçün şair milli folklorun qorxunc obrazını - Divi seçib.\nRüstəm Behrudi öz ruhunu dinləyən şairdir. O, ruhun söyləmədiyini, yaşamadığını poeziyaya gətirmir. Şairin ruhunda ayrılığın vüsala çevrilməyəcəyi nisgili var:\nMəni öldürürlər, xəbəriniz yox,\nMəni yandırırlar - koram tüstümə.\nYenə tufan gəlir qarşı tərəfdən,\nYenə ayrılıqdı gəlir üstümə.\nQəriblik və ayrılığın acı bir ağrısı illərlə şairin ruhunda yaşayandan, qana hopandan sonra misralara çevrilir, yeni şeirlər yaranır. "Boz qurd" şeirində həmin ağrının misralara çevrilmək təbiiliyini şərtləndirən ruh yuxu kimi seçilib. Şairin qələmində yuxu keçmişə - tarixə baxışın bir formasıdır. Məhz bu halda Rüstəm Behrudinin şair obrazı yuxusuna gül-çiçək və mələklər girən digər şairlərdən fərqlənir. Nəticədə Rüstəm Behrudinin yuxusunda "çadırı dağılmış, ocağı sönmüş", "qara torpağına nə toxum əksən, yenə də baharda ayrılıq bitirən" yurd yeri görünür.\nİnsan öz yuxusunu olduğu kimi danışmağı, necə varsa, o cür təqdim etməyi çətindir. Onun poetik mətn kimi yazıya alınması daha çətindir. Hər halda danışsan da, yazsan da qarşıdakını inandırmalısan.\nRüstəm Behrudi inandıra bilir, onun poeziyasında yuxu reallıqla irreallığın qovuşuğudur:\nƏsl yuxudur: burada xəyalla həqiqətin qovuşması var. Şairin "Qara qazlıq atların kişnərtisi gəlir misralarımdan" düşüncəsi də yuxudan keçib gəldiyi üçün inandırıcı görünür, poetik səslənir.\nRüstəm Behrudinin nağılı da yurd haqqındadır, yurda bağlıdır. Bu nağılın əsas obrazı da Qurddur - Boz Qurd. "Qurd və yaxud yurd nağılı" şeirində Rüstəm Behrudinin arzuladığı nağıl da bizim uşaqlıqdan eşitdiyimiz, yaddaşımıza hopdurduğumuz nağıl deyil. Bu nağılda göyçək Fatma, ağ atlı oğlan deyil, Səttarxan var, orada mağara, yeraltı dünya yox, Urmiya, Dərbənd, Altay var. Rüstəm Behrudi yaradıcılığında folklor obrazları azdır, amma bu yaradıcılığa xalq ruhu hakimdir.\nBoz Qurd obrazı Rüstəm Behrudi yaradıcılığında bədii mətnin ruhunun təminatçısıdır. Ona görə də şairin şeirlərində Qurd özünə rahatca yer tapa bilir. Onun poeziyasında Boz Qurd ölməyib, diridir. Rüstəm Behrudinin şeirlərində yalnız Boz Qurd ulamır, təkliyin, tənhalığın, yalqızlığın ağrısını yaşayan sözlər, misralar da ulayır. Həssas oxucu Rüstəm Behrudinin şeirlərində onun özünün Boz Qurd kimi uladığını eşidə bilər.\nRüstəm Behrudi yaradıcılığında Boz Qurd obrazı onun poeziyasını mifoloji düşüncəyə söykəyirsə, Şaman obrazı bu poeziyanı İlahi başlanğıca bağlayır. Bu poeziyada Şaman ayrıca vəsf olunmur, onun şəninə söylənən misralar yoxdur. Amma Şamana, onun duasına böyük inam var. Bu inam Rüstəm Behrudi poeziyasının güc mənbəyidir, oxucuda şairin duasının qəbul ediləcəyinə böyük ümid yaradır:\nŞaman kimi sözlərdən\nmən tale toxuyuram,\nruhumda bir zəlzələ...\nmən dua oxuyuram:\n- İlahi, bu mill əti\nyox olmaqdan hifz elə!\nŞair tək-tənha, çarəsiz qalan insanın vəziyyətini hay-küylə, ünvansız sözlərlə deyil, psixoloji duyumla canlandırır. Bu canlanma oxucuya ümid və inam gətirir:\nMin il pıçıltım da Tanrıya çatdı,\nİndi hayqırıram, özümə çatmır.\nBu gün mən piyada, istəyim atlı,\nGör necə tükənib, qüvvətim, gücüm,\nDüşmənim bir yana, sözümə çatmır.\nGör necə qısalıb qollarım mənim\nDoğma ocaqdakı sözümə çatmır.\nBu hələ bir yana, dərdə bax, Allah!\nƏllərim saçıma, gözümə çatmır.\nBu misralar Vətənlə, yurdla bağlı istəklərin həqiqət ola bilməməsinin faciəsini yaşadır. Bu misralar qeyzdən və qəzəbdən param-parça olmuş bir ömrün zərrələridir. Amma bu yerdə Şaman ruhu köməyə gəlir və o bildirir ki, əgər arzularım həqiqət olmursa, ağaca, daşa dönüb torpağa qarışmaq istəyirəm. Bu, ruhun dincəlməsinin də ən qısa yoludur.\nRüstəm Behrudi heç kəsi təkrar etmir. Əslində, o, kimisə təkrar etmək istəsə belə bu, mümkün deyil. Çünki Rüstəm Behrudinin çapdığı atın meydanı başqa məkandır. Bu məkanın bir tərəfində gün batanda o biri tərəfində günəş yenidən doğur. Onun poeziyasında özünəməxsus milli hiss və duyğudan enerji alan daxili dinamizm və səmimilik öz gücünü həmişə saxlayır. Səmimiyyəti, məhrəmliyi qoruyan və yaşadan poeziya isə oxucuya daha çox doğmadır. Rüstəm Behrudinin "Salam, Dar ağacı" şeirinin geniş yayılmasının və müəllifinə şöhrət gətirməsinin əsas səbəbi şeirin misralarına hopmuş səmimilik və məhrəmlikdir. Oxucu eşitdiyi salamı ala-ala, ona "əleyküm-salam" cavabını verə-verə özü də bilmədən şeirin ruhuna uyur. Elə bil salam oxucunu dalınca dartıb aparır.\nRüstəm Behrudinin Dar ağacı cəza ağacı deyil ki, günahkarları asasan, ölümün qınaq sahibi olasan. Rüstəm Behrudinin Dar ağacı əsr-əsr, nəsil-nəsil bölünən bir xalqın dərdiylə üz-üzə dayanan, Tanrının bəndədən aralı düşməsinə şəhadət verən bir ağacdır. Dar ağacına verilən salam oxucuya verilən salama çevrilir, ağac da ruhən yaxınlaşır, doğmalaşır.\nRüstəm Behrudi şeirində Dar ağacı oxucu yaddaşında qalan quru, günahkar ağac deyil. Rüstəm Behrudinin dilində bu ağac budağı, yarpağı olan həyat ağacıdır:\nTuran kölgəsində budaqlarının,\nRüstəm Behrudi yağmalanan obalara, bölünən ellərə, tapdanan torpaqlara, quruyan çaylara görə Dar ağacı ilə haqq-hesab çəkməyə gəlib.\nAmma bu haqq-hesab məqamında hakim olmaq iddiasında deyil, o yaxşı bilir ki, haqq-hesab məqamı Tanrının ixtiyarındadır. Rüstəm Behrudi Dar ağacının hüzurunda dəli bir şair kimi dayanır, heç Dar ağacının özünə də qürrələnməyə imkan vermir:\nMənim canım səndə, bil, canın mənəm,\nElə qürrələnmə... hər yanın mənəm,\nRüstəm Behrudinin şeirləri müasir şairlərin heç birinin şeirlərini xatırlatmır. Bu fərqlilik poetik novatorluğun şeirdə ifadə olunan fikirlərdən qaynaqlanması, həmçinin, şeirin daxili hərəkətinin tənzimləməsi ilə bağlıdır. Nümunələrdə rast gəlinən "Tanrı öz yanından göndərib məni", "Qurd kimi uladım gecələr elə", "Orda - Tanrı dağda Gurşad gözləyir" kimi misralar bir bəndin sonuncu, digər bəndin isə birinci misrasına çevrilməklə dinamizm yaradır. Əslində isə Tanrı, Boz Qurd, Gurşad adlarını içinə hopduran həmin misralar şeiri ruh kimi dolaşır.\nRüstəm Behrudi yol gedir, bu yol heç kəsin getmədiyi yoldur, ruhun yoludur. Bu yolun mənzili uzaqdı, mənzilinə çatasan, şair!


İraq "S-400" sistemləri almaq üçün Rusiya ilə məsləhətləşmələr aparır\n05:57 12 Yanvar 2020\nİraq hakimiyyəti Rusiya Federasiyasından “S-400” zenit-raket sistemləri almaq imkanını nəzərdən keçirir və Rusiya tərəfi ilə məsləhətləşmələr aparır.\nAPA xəbər verir ki, bu barədə “The Wall Street Journal” iraqlı millət vəkillərinə istinadən məlumat yayıb.\nMaterialda İraq Parlamentinin Təhlükəsizlik və Müdafiə Komitəsinin üzvü Kərim Ələvinin sözlərindən sitat gətirilib: “Rusiya ilə “S-400” raket sistemlərini müzakirə edirik, amma hələ heç bir müqavilə imzalamamışıq. Bu raketləri almalıyıq, xüsusən də amerikalıların lazımi silahları almağa kömək etmədikləri, bizi dəfələrlə məyus etdikləri üçün”.\nParlament üzvünün sözlərinə görə, üç ay əvvəl İraq nümayəndəsi bu məsələ ilə bağlı məsləhətləşmələr aparmaq üçün Rusiyaya səfər edib. Sonra bu ölkənin Baş Naziri Adel Abdul Mehdi 30 noyabr 2019-cu ildə İraqdakı siyasi böhran səbəbindən istefa verdiyi üçün müzakirə təxirə salınıb. Hazırda o, baş nazir vəzifəsini icra edir. Millət vəkillərinin fikrincə, İraq hakimiyyəti Amerika qoşunlarının ölkədən çıxarılması ehtimalı ilə əlaqədar məsləhətləşmələri intensivləşdirməyə qərar verib.\nNəşr bildirir ki, rusiyalı bir rəsmi daha əvvəl İraqa bu kompleksləri almağı təklif edib: “Ancaq “S-400” sistemi alacağı təqdirdə Vaşinqton Bağdada qarşı sanksiyalar tətbiq edə bilər”.\nQəzet İraq Müdafiə Nazirliyinin nümayəndələrinin bu iddialara münasibət bildirmədiyini qeyd edir. Həmçinin Pentaqon, Ağ Ev və Dövlət Departamentinin nümayəndələri də İraqın “S-400” almaq ehtimalına dair suallara cavab verməyib.\nBill Qeyts koronavirusdan da dəhşətli fəlakət barədə xəbərdarlıq edib\n02:09 07 Avqust 2020\nFransada bankda insanları girov götürən şəxs saxlanılıb - YENİLƏNİB\n01:29 07 Avqust 2020\nLukaşenko Putini böyük qardaş adlandırıb\n21:52 06 Avqust 2020\n17:02 06 Avqust 2020\nDünyada son sutkada 206 mindən çox COVID-19-a yoluxma hadisəsi qeydə alınıb\n08:20 06 Avqust 2020\nBeyrutdakı partlayışda ölüm sayı 78-ə çatıb, 4 minədək yaralı var - FOTO - VİDEO - YENİLƏNİB-7\n04:30 05 Avqust 2020\nTramp Beyrutdakı partlayışı "dəhşətli hücum" adlandırıb\n04:10 05 Avqust 2020\n00:14 10 Avqust 2020


Azərbaycan və Türkiyə arasındakı hərbi əməkdaşlıq 1990-cı illərin əvvəllərində başlasa da, daha sonra bu əməkdaşlıq beynəlxalq aləmdə və regionda cərəyan edən təhlükəsizlik anlayışına paralel olaraq inkişaf etmədi. Son 20 ildir Cənubi Qafqazda ciddi təhlükəsizlik boşluğu yaşanır. Sovet İttifaqının dağılmasından sonra Rusiya, ABŞ, Türkiyə və İran bu boşluğu dolduracaq qədər təsirli siyasət həyata keçirə bilməmişdir. Rusiya Azərbaycana Kollektiv Təhlükəsizlik Müqaviləsi Təşkilatına üzv olması...\nKüresel Fay Hatlarında Siyasi Çalkantılar\nDünyada bir istikrarsızlık hayaleti dolaşıyor.\nErmənistan: forpostun yenidən fəthi\nRusiya prezidentinin Ermənistana səfəri regional və qlobal miqyasda maraq doğurdu. Hadisəyə erməni ekspertlər fərqli münasibət göstərdilər. Bir qisim ifrat dərəcədə V.Putinin gəlişinə yüksək qiymət verdisə, digərləri bunu "erməni dövlətçiliyinə təhqir", "dekorativ dövlət" və sair kimi ifadələrlə xarakterizə etdilər. Bunlar səbəbsiz deyil. Ermənistanın Rusiyadan asılılığı olduqca yüksəkdir. Rəsmi İrəvan faktiki olaraq Moskvanın razılığı olmadan heç bir addım ata bilmir. Eyni zamanda, son illər Ermənistan rəhbərliyi...\nAlmaniya-ABŞ: inamın böhranı\nNoyabr ayının 25-26-sında ABŞ Konqresinin nümayəndə heyəti Berlində və Brüsseldə Avropa siyasətçiləri ilə Amerika xüsusi xidmət orqanlarının Avropa qitəsində genişlənmiş fəaliyyətində korrektivlər edilməsinin mümkünlüyünü müzakirə ediblər. Avropaya getməzdən öncə öz İnternet bloqunda xüsusi xidmət orqanlarının daha çox təmkinlik nümayiş etdirməli olduqlarını vurğulayan nümayəndə heyətinin rəhbəri, Senatın xarici əlaqələr komitəsinin Avropa işləri üzrə altkomitəsinin rəhbəri...\nMəşhur İran diplomatiyası yenə edəcəyini etdi... Şahmat oyunundakı son hücumu açığı hər kəsin beynini dumanlandırdı. Bu gün, "hansı İran" və "nə etməyə çalışır" sualları yenə də soruşulur... Çox deyil, bundan üç-beş ay əvvələ qədər bütün dünyada fərqli bir İran düşüncəsi və imici vardı. Loru dildə desək "manqalda kül buraxmayan", "quyruğunu dik tutan" və bu çərçivədə başda Livan və Suriya olmaqla, Yaxın Şərq regionunda ABŞ və İsrail ilə üstüörtülü müharibə aparan İrandan bəhs edilirdi. Lakin İran bu günlərdə daha çox...


İbokoyi Lüksemburqa gedə bilmədi » Football-plus.az\n07 iy 05:15olke\n"Zirə" Lüksemburqa çərşənbə axşamı yollansa da, bəzi oyunçular kollektivdən kənar düşmüşdü. Bunlar Jozef Bum, Kervens Belfort və Viktor İbokoyi idi. Adı çəkilənlər viza məsələsinə görə Bakıda ləngimişdi. Dünən qəsəbə təmsilçisinin mətbuat xidmətinin rəhbəri Elman Himayətoğlu ilə əlaqə saxlayıb, futbolçuların durumuna aydınlıq gətirməsini istədik: "Bildiyiniz kimi, Jozeflə Belfort bizə gec qoşulmuşdu. Onlar Şengen vizası almaq üçün Azərbaycanda "oturum" almalıdı. Yalnız bundan sonra onlara Şengen vizası ala bilərdik. Bizə gec qoşulduqlarından, həm də bir neçə gün bayrama düşdüyündən viza bir qədər ləngidi. Ancaq bu gün (dünən) Bumla Kervens Lüksemburqa gəldi və komandayla birgə oyunöncəsi məşqdə iştirak etdilər. Təkcə Viktor gələ bilmədi. İbokoyidə prosedur uzanıb. Çünki o Nigeriya vətəndaşıdı. Fransa səfirliyindən bildiriblər ki, bu ölkənin vətəndaşları üçün prosedur uzundu. Fransadan gec cavab gəlir, araşdırma vaxt aparır. Bu nə Viktordan, nə də bizdən asılıdı. Sadəcə, prosedur belədi".\nBu arada daha bir məqam azarkeşləri narahat edir. Məlum olduğu kimi, "Differdanj" - "Zirə" matçı televiziya vasitəsilə canlı yayınlanmayacaq. Himayətoğlu yayınla bağlı yeniliyi də diqqətimizə çatdırdı: "Məlum olduğu kimi, Lüksemburqda yayın yoxdu. Amma biz bu oyunun azərbaycanlı futbolsevərlərin də izləməsinə çalışdıq. Komandamızın sponsorlarından və tərəfdaşlarından olan KATV də bu işdə bizə kömək etdi. Nəticədə oyunun internet üzərindən myvideo.az saytı və KATV-nin öz kanalı vasitəsilə yayınlanması üçün razılıq əldə olundu".\nYeri gəlmişkən, dünən komandaların açıq məşqi və mətbuat konfransı keçirilib. "Zirə"nin baş məşqçisi Ayxan Abbasov matçla bağlı bunları deyib: "İlk oyundakı 2:0 hesablı qələbə bizi arxayınlaşdırmır. Göründü ki, rəqib yaxşı komandadı. Bizə ağır və çətin olacaq. Məncə, mərhələnin taleyi ikinci oyunda həll olunacaq. Lüksemburq komandaları bizə tanışdı. Ötən mövsüm "Qarabağ" ÇL-də "F91 Düdelanj"la qarşılaşmışdı. Elə "Proqress"in səfərdə 0:1 uduzduğu "Qlazqo Reyncers"i evdə məğlub edib (2:0) mərhələ adlaması hər şeydən xəbər verir. Lüksemburq klubları evdə yaxşı oynayır. Rəqib haqda geniş məlumatımız var. Daha öncə avrokubokda keçirdiyi oyunların videoyazısını da izləmişəm. Bilirik ki, beynəlxalq təcrübələri kifayət qədərdi. Ancaq evdə əldə etdiyimiz üstünlüyü qorumağa çalışacağıq. Futbolda 3:0 hesabıyla qalib gələn də bəzən üstünlüyü əldən verə bilir. Cüt oyunlarda belə nəticələr olur. Sevindirici haldı ki, zədəlimiz yoxdu. Yalnız bir futbolçumuz viza probleminə görə gələ bilməyib".\n“Differdanj”ın hücumameyilli yarımmüdafiəçi Cordan Yeye isə bunları deyib: "Azərbaycanda uduzsaq da, oyunumuz yaxşı alındı. Hər iki komanda top uğrunda mübarizə aparır, sayıq davranırdı. Amma zərbələrimizdə dəqiqlik çatmırdı. Qolu da erkən buraxdığımızı düşünürəm. İlk qol olmasaydı, nəticə də fərqli ola bilərdi. Rəqib nə qədər yaxşı komanda olsa da, 2:0 hesabı oyuna görə deyildi. Biz səfərdən daha yaxşı nəticə ilə dönməliydik. Bunun üçün rəqibə oynamağa, yaxşı keyfiyyətlərini göstərməyə imkan verməməliydik. “Zirə”nin xoş oyun üslubu var. Sürətli hücumları ilə diqqəti çəkir. Amma belə komanda bizim üçün keçilməz rəqib deyil. Təbii, biz öz oyun səviyyəmizi nümayiş etdirə bilsəydik... “Zirə” Lüksemburq çempionatında oynasa, istənilən halda, turnir cədvəlinin yüksək pillələrində qərarlaşar. Bakıdakı görüşün ilk hissəsinin ortalarında, kifayət qədər erkən qol buraxdıq. Belə vəziyyətlərdə ya hesabı qorumağa, ya da səfər qolu vurmağa çalışırsan. Birinci halda hücum edib daha böyük risk edirsən. Amma mən də bunun tərəfdarıyam. Bir qol vurub daha rahat olursan. Onlar daha çox topa nəzarət edib, qol imkanları yaratdılar. Biz rəqib qapısına 20-25 metr qalmışa qədər irəliləyir, sonra xətalar edirdik. Düşünürəm ki, istədiyimiz kimi hücumlar qura bilmədik. Hər hissədə bir dəfə qola çox yaxın idik. 89-cu dəqiqədəki imkandan yararlansaydım, çox şeyi dəyişmiş olardım. İlk oyun göstərdi ki, “Zirə” gücümüzə görə komandadı. Bu da müsbət məqamdı. İtiriləcək bir şeyimiz də yoxdu. Ev oyununda səfərdəkindən daha çox hücum edəcəyik. Üzücüdü ki, risk etmək məcburiyyətindəyik. Amma məhsuldarlıq göstərməyə məcburuq. Hər imkanı qola çevirməliyik. Oyunun əvvəlində hesabı açmağımız isə ideal olardı".\nLüksemburqlu jurnalist oyunun canlı yayınlanmamasının səbəbini dedi Belfort üç komanda yoldaşı ilə dostlaşıb "Zirə" sabah vətəni tərk edir “Differdanj”ın büdcəsi 1,3 milyon avrodu


Naxçıvan-Kanberra aviabiletlər - bütün Naxçıvan-Kanberra teyyare bileti qiymətləri | Trips\nNaxçıvan - Kanberra\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Naxçıvan-Kanberra təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nNaxçıvan-Kanberra aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Naxçıvan-Kanberra biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Kanberra - Naxçıvan istiqamətinə


Dendrologiya İnstitutunda yaşıllaşdırmada geniş istifadə olunan bitkilər üzərində tədqiqat işləri aparılıb - AZƏRTAC – Azərbaycan Dövlət İnformasiya Agentliyi\nDendrologiya İnstitutunda yaşıllaşdırmada geniş istifadə olunan bitkilər üzərində tədqiqat işləri aparılıb\nAMEA-nın Dendrologiya İnstitutunda Maqnoliya cinsinə aid olan bəzi növlər üzərində tədqiqat işləri aparılıb.\nİnstitutdan AZƏRTAC-a bildirilib ki, bu elm müəssisəsinin dissertantı Pərvin Şıxəliyeva yaşıllaşdırmada geniş istifadə edilən Maqnoliya cinsindən olan bəzi növlərin üzərində tədqiqat işləri aparıb.\nP.Şıxəliyeva bildirib ki, yaşıllaşdırmada geniş istifadə edilən bu növlərdən biri də Maqnoliya liliiflora- Zanbaqçiçək maqnoliya növüdür. Tədqiqat işində qeyd edilən növün Abşeronda toxumla və qələmlə çoxaldılması qarşıya məqsəd qoyulub. Maqnoliya liliiflora 4 metrə qədər hündürlükdə yarpağını tökən koldur. Bu növ morfoloji əlamətlərinə görə digər növlərdən fərqlənir. Maqnoliya liliifloranın növbələşən, sıx, oval və kifayət qədər böyük yarpaqları vardır, yarpaqları formasına görə geniş ellipsşəkilli və ya yumurtavari olub, 8-10 santimetr uzunluqda, 15-20 santimetr enindədir. Yarpaq ucları qısa, kənarları isə itilənmiş, əsasən pazşəkillidir. Ən çox diqqəti cəlb edən onun forma və rənginə görə gözəl çiçəklərinin olmasıdır. Yazın əvvəlində mart-aprel aylarında çiçəkləyir. Çiçəkləri böyük olub, çəhrayı rəngdən al-bənövşəyi rəngə qədər dəyişir. Adətən çiçəkləri formaca qədəhi xatırladır. Altıdan doqquza qədər olan ləçəkləri çiçək yatağına toplanıb. Çiçəklərdən hamaş meyvələr yaranır, toxumları qırmızımtıl-narıncı rəngdə olur. Tədqiqat işində Maqnoliya cinsinə (Magnolia L.) aid olan “Magnolia liliifloraL.” növünün Abşeron şəraitində toxumla, qələmlə çoxaldılması, dinamiki inkişafı öyrənilib və yaşlı nüsxələrdə fenoloji inkişaf fazaları üzrə müşahidələr aparılıb. Toxumlar sentyabr və fevral aylarının birinci ongünlüyündə təcrübə sahələrində xüsusi hazırlanmış substrat qarışığında 1,5-1,8 santimetr dərinliyində səpilib. Fevralda səpilmiş toxumlar ultrabənövşəyi şüalar altında saxlanılıb və səpilmiş toxumlardan aprelin 3-cü ongünlüyündə cücərtilər müşahidə edilib. Ləpə yarpaqları cücərti müşahidə edildikdən 8-10 gün müddətində tam formasını alıb.\nTədqiqatın gedişatından məlum olub ki, səpilmiş toxumlar rütubətli torpaqlarda, günəşli yerlərdə daha tez cücərir. Bitkinin toxumla çoxaldılması xüsusi diqqət tələb edir. Buna görə də Abşeron şəraitində toxumla çoxaldılma zamanı aşağıdakı qanunauyğunluqlara riayət edilməsi yüksək cücərti almağa imkan yaradar. Toxumlar yığılan kimi qozalardan ayrılır və suyun içinə salınır, bir gün suda saxlanıldıqdan sonra toxum üst qabığından təmizlənib bir qismi əkilmiş, bir qismi isə müvafiq temperaturda 3-6 ay saxlanıldıqdan sonra yazda səpilib. Toxumların səpildiyi sahə küləkdən mühafizə olunub.\nQeyd edilib ki, Zanbaqçiçək maqnoliyanın qələm vasitəsilə çoxaldılması üzrə tədqiqat işi isə yazda aparılıb. Vegetativ çoxaldılmada qələmlər zoğ və gövdə ətrafı pöhrələrdən 12-15 santimetr uzunluğunda kəsilib, üzərindəki yarpaqlar saplaq hissədən qopardılıb, zoğun ucundakı yarpaqlar isə yarıdan kəsilib. Tədqiqat nəticəsində məlum olub ki, yeni əkilmiş qələmlər bol suvarılmaya ehtiyac duyurlar. Magnolia cinsinə aid olan “Magnolia grandiflora L. L. – İriçiçək Magnoliya” növüdür. Bitki vətənində hündürlüyü 30 metrə, diametri isə 10 metrə çatır. Tam yetişmiş toxumlar qırmızı tellərdən asılmış olur. İşıqsevən bitkidir, quraqlığa davamsızdır. Azərbaycanda, Bakıda, Gəncədə, Lənkəranda, Zaqatalada mədəni şəraitdə becərilir. “Maqnolia grandiflora” toxum və qələm vasitəsilə çoxaldılır. Toxum vasitəsilə çoxaldılan zaman toxumlar toplanan kimi və ya 4 dərəcə temperaturda 3-6 ay saxlanıldıqdan sonra yazda əkilməlidir. Bitki toxum vasitəsilə çoxaldılan zaman xüsusi diqqət tələb edir. Bu növün qələmlə çoxaldılması ən çox yazda yaşıl növlərə tətbiq edilir. Bitkidən qələm götürən zaman təzə iti kəsicidən ya da spirt məhlulunda təmizlənmiş kəsicidən istifadə olunmalıdır. Qələmləri günəş şüalarından və küləkdən qorumaq lazımdır.\nMagnolia fəsiləsinin Liriodendron cinsinə aid olan “Liriodendron tulipifera” növü də yaşıllaşdırmada əvəzsiz növlərdən biridir. Sarı çiçəkləri olan “Liriodendron tulipifera L” növü tədricən Abşeron şəraitinə uyğunlaşdırılıb. Dinamiki inkişafının təhlilində alınmış nəticələr əsasında boy artımının vətəndən fərqli olaraq 2 dəfədən az olması aşkar edilib. Növə mühit amillərinin, o cümlədən günəşin, quraqlığın, küləyin təsir dərəcələri və torpağın xüsusiyyətləri də çiçəkləməsinə, boy artımına müxtəlif formada təsir etmişdir.\nPərvin Şıxəliyeva bildirib ki, tədqiqat işində tülpan ağacı növünün Abşeron şəraitində ilk dəfə olaraq qələmlə çoxaldılması da öyrənilib. Payızda və yazda 12 -20 santimetr olan qələmlər hetroksin məhlulunda 12-14 gün saxlanılmış yan köklər əmələ gəldikdən sonra xüsusi hazırlanmış substratlı torpaqda əkilib. Tumurcuğun şişməsi aprel ayının ikinci ongünlüyündə, çiçəkləmə may ayının birinci ongünlüyündən iyunun üçüncü ongünlüyünədək davam edib. Vegetasiyanın sonunda illik boy artımı 24-32 santimetrə çatıb. Meyvə əmələgətirmə baş verməyib. Tədqiq olunan növ Abşeronun sərt şaxtalarına davamlı olub, bəzi cavan nüsxələrdə yerüstü hissəsi məhv olmasına baxmayaraq yazda yenidən bərpa olub. Növ dekorativ əlamətlərinə: çiçəyinə, çətirinə görə qruplaşdırılıb, park və bağlarda tək və qrup əkinlərində, müxtəlif kompozisiyaların qurulmasında istifadəsi tövsiyə edilib.\nAZERTAG.AZ :Dendrologiya İnstitutunda yaşıllaşdırmada geniş istifadə olunan bitkilər üzərində tədqiqat işləri aparılıb\nFHN: “Sobsan” boya fabrikində baş vermiş yanğın söndürülüb VİDEO


Politoloq: “Qarabağda müharibənin alovlanmasında ATƏT-in böyük rolu var”\n10:10 29.09.2020 (Yenilənib 09:54 29.09.2020)\n“Atlas” Araşdırmalar Mərkəzinin rəhbəri, politoloq Elxan Şahinoğlu deyir ki, ATƏT 30 ilə yaxın bir müddət ərzində münaqişənin həlli üçün formulu ortaya qoya bilmədi\nElxan Şahinoğlu: “Atəşkəs Azərbaycanın maraqlarına cavab vermir”\nDağlıq Qarabağ ətrafındakı vəziyyət ATƏT-in Minsk Qrupunun həmsədrlərindən sürətli müdaxiləni tələb edir. Sputnik Azərbaycan xəbər verir ki, bu barədə Ermənistanın Rusiyadakı səfiri Vardan Toqanyan bildirib.\n“Atlas” Araşdırmalar Mərkəzinin rəhbəri, politoloq Elxan Şahinoğlu Sputnik Azərbaycan-a deyir ki, indiki halda atəşkəs Azərbaycanın maraqlarına cavab vermir:\n“Danışıqlar fayda vermir və Ermənistan təxribatları davam etdirir. Biz o halda atəşkəsə razılaşarıq ki, erməni qoşunları Dağlıq Qarabağı tərk etsin. Münaqişənin yenidən alovlanmasında ATƏT-in böyük rolu var. Bu təşkilat 30 ilə yaxın bir müddət ərzində münaqişənin həlli üçün formulu ortaya qoya bilmədi. Bununla belə yenə də mənasız danışıqların davam etdirilməsini istəyir. Azərbaycan Ermənistan tərəfindən edilən təxribatlara artıq dözüm nümayiş etdirə bilməz”.\nYalançı koronavirus təkcə orqanizmi deyil, ruhu da zədələyir\n09:01 21.01.2021 (Yenilənib 00:20 21.01.2021)\nBununla yanaşı, dermatoloji, kardioloji və mədə-bağırsaq sistemində müşahidə edilən əlamətlərin altında psixoloji problemlər ola bilər.\nBAKI, 21 yanvar — Sputnik. COVID-19-a yoluxma qorxusu nəticəsində meydana gələn təşviş pozuntusu probleminə vaxtında müdaxilə edilmədiyi təqdirdə bəzi şəxslərdə psixoloji olaraq "yalançı koronavirus" meydana gələ bilər.\nSputnik Türkiyə xəbər verir ki, professor Ebru Salçıoğlunun fikrincə, bəzi vətəndaşlar koronavirus əlamətlərinin olduğuna inanaraq, xəstəxanaya gedirlər.\n"Pandemiya səbəbilə dünyada hər 4 nəfərdən birində təşviş pozuntusu və depressiya müşahidə edilir. Bunun qarşısı alınmadığı təqdirdə hər kəs özünü koronavirusa yoluxmuş kimi hiss edə bilər", - deyə həkim bildirib.\nOnun sözlərinə görə, bəzi vətəndaşlarda səbəbi məlum olmayan əlamətlər müşahidə edilə bilər. Bu zaman mütəxəssislər psixoloji səbəblərə baxırlar. Özünü ifadə edə bilməyən və ortaya çıxmayan duyğular bədənimizə təzahür edir. Bunlar çox zaman nevroloji əlamətlər şəklində özünü büruzə edir. Hərəkət pozuntuları və müvəqqəti korluq da müşahidə edilə bilər.\n"Mütəmadi olaraq, təşviş pozuntusu yaşayan şəxslər təmiz olmaq üçün deyil, təmiz görünmək üçün gigiyenik qaydalara əməl edirlər. Məsələn, əlləri kirləndiyi zaman təmizləmək üçün deyil, təmiz görünmək üçün yuyurlar. Bəzi insanlar koronavirus haqqında danışdıqdan sonra əllərini yuyub, dezinfeksiya edirlər", - deyə həkim əlavə edib.


Arxiv fotosu: Prezident İlham Əliyev Tehrana səfəri zamanı İranın Ali Dini lideri Ayətullah Ali Khamenei (sağda) ilə görüşür. 9 aprel 20014\nBu gərgin aprel günlərində İ.Əliyevin İrana səfəri bir qədər diqqətdən kənarda qaldı desək gercəkliyi bir o qədər də təhrif etmərik. Düzdür, səfər zamanı fövqəladə marağa səbəb olan bir hadisə baş verməmişdi. Amma maraqlısı bu idi ki, İ.Əliyev əvvəllər də bir neçə dəfə İrana dəvət almışdı.\nAmma o, hər dəfə müxtəlif bəhanələrlə bu ölkəyə səfəri təxirə salırdı.\nİndi nəhayət ki, səfər baş tutdu. Üstəlik, yaxın və münasib vaxtlarda İran prezidentinin də Bakıya səfər edəcəyi bildirildi.\nBəs, münasibətlərin nisbətən mülayimləşməsinin səbəbi nədir? Məsələ bundadır ki, Qərblə İranın münasibətləri son vaxtlar işgüzar müstəviyə keçib və daha əvvəlki kimi müharibə məzmunlu bəyanatlar səslənmir. Elə Bakının özündə də əvvəllər olduğu kimi Iranda yaşayan azərbaycanlılar problemi qabardılmır.\nBu məsələ demək olar ki, siyasi müstəvidən yığışdırılıb –daha orada yaşayan azərbaycanlı əhlinin siyasi və mədəni hüquqları haqqında danışan təşkilatlar qalmayıb. Çox az sayda qalmış fəalları isə Azərbaycana buraxmırlar.\nMəsələn, iranlı fəal M.Çöhrəqanlı bir neçə dəfə Azərbaycana gəlməyə cəhd edib, amma hər dəfə də rədd cavabı alıb. Maraqlıdır ki, indiki İran prezidenti H.Ruhani seçki vaxtı yerli azərbaycanlılara mədəni haqlarla bağlı bir neçə ciddi vəd vermişdi. Görünür, hətta bu detal vəziyyəti ciddi şəkildə dəyişmək iqtidarında deyil.\nYAXIN QONŞULUQ SİYASƏTİ\nDərindən baxanda görürsən ki, A.Davudoglunun “Qonşularla minimum problem” doktrinası daha çox Azərbaycanda tətbiq olunur. Rəsmi Bakı ölkə daxilindəki dözümsüzlükdən fərqli olaraq ölkənin xaricində çox ehtiyatlı və\ntədbirli siyasət yürüdür.\nİran Ermənistanı təcavüzkar dövlət kimi tanıyıb. Amma bu, ona Ermənistanla çox geniş spektrli münasibətlər saxlamağa mane olmur. İran bölgədə Rusiyadan sonra Ermənistanın ən yaxın tərəfdaşıdır.\nDüzdür, bu siyasətdə bəzən böyük diplomatiyanın tələbləri nəzərə alınır. Bu da təbiidir, siyasətdə bunsuz mümkün deyil - dünya siyasətinin reallıqları var və bu reallıqlar onları nəzərə almağı diktə edir.\nAmma İranla münasibətlərdə tam anlaşmanın bərqərar olduğunu demək də hələ tezdir. İran Azərbaycanla münasibətdə hələ də “siyasi boss” roluna iddia edir, öz qonşusunun siyasətini korrektə etməyə çalışır.\nBəli, İran Ermənistanı təcavüzkar dövlət kimi tanıyıb. Amma bu, ona Ermənistanla çox geniş spektrli münasibətlər saxlamağa mane olmur. İran bölgədə Rusiyadan sonra Ermənistanın ən yaxın tərəfdaşıdır. Elə İ.Əliyevin də İrana səfərlərini təxirə salması həm də bu ölkədəki tədbirlərə Ermənistan prezidentinin də dəvət alması ilə bağlı idi.\nİran Qarabağ problemində vasitəçiliyə də can atır. Amma Bakıda bu təklifi ciddi qəbul etmirlər. Bəlkə də ona görə ki, 1992-ci ilin acı epizodu - Şuşanın\nişğalı hələ də yaddan çıxmayıb.\nBu il Qarabağ problemi üçün ciddi dönəmdir. May ayında atəşkəs rejiminin 20 ili tamam olur. İndi bu haqda çox danışmaq olar. Atəşkəsin Azərbaycana nələr verdiyini çox təhlil etmək olar. Bircə onu deyək ki, bu 20 ildə Azərbaycanın əraziləri mütəmadi olaraq adi və iri çaplı silahlardan atəşə tutulub, zabit və əsgərlər həlak olub.\nAmma nə etmək olar? Bunu atəşkəslə bağlı razılıq əldə edərkən düşünmək lazım idi, bilmək lazım idi ki, bu, hələ sülh demək deyil... Əsl sülhə hələ çox var. Əsl sülhün bərqərar olması, Azərbaycanın haqlarının tanınması üçün ola bilsin ki, regionda çox ciddi proseslərin baş verməsi labüd olsun...\nXƏZƏRDƏN DƏ PAY OLARMI?\nAzərbaycanla İran arasında həllini tapmayan, müşkülə çevrilmiş problemlərdən biri də Xəzərin bölgüsüdür. İran bu məsələdə hələ də özünün qeyri-konstruktiv siyasətini davam etdirir.\nXəzər məsələsində İrana baxanda hətta Rusiya da konstruktiv mövqedədir...\nƏslində 20-ci əsrin birinci yarısında İranla Sovet İttifaqı arasında bağlanmış iki müqavilə bu ölkənin Xəzərlə bağlı iddialarına nöqtə qoya bilərdi. Amma İran bu iki müqavilənin tələblərinə məhəl qoymur, Xəzərin yenidən bölünməsində israr edir.\nİran bir qayda olaraq Qərb dövlətlərini Azərbaycanla münasibətlərində maneə hesab edir. Amma mütərəqqi iradə nümayiş etdirmək üçün şans var - bu, Xəzər problemidir.\nGörək, İran bu iradəni nümayiş etdirməyə hazırdırmı? Hələ ki, bu hazırlığın əlamətləri görünmür. Xəzər məsələsində İrana baxanda hətta Rusiya da konstruktiv mövqedədir. Bunun özü çox şey demirmi? Əslində deyir, özü də şey çox deyir və iransayağı “qonşuluq və dostluq səmimiyyəti”nə bir aydınlıq gətirir...


1986 - balaca faşistin söyüşü, 2020 – böyük faşistlərin hücumu » Ovqat.com\n1986-cı ilin avqust ayının birinci ongünlüyündə baş verən bu xırda, əhəmiyyətsiz hadisəni 15-16 il öncə bir dəfə yazmışam, indi, oxumuş adamların sözü olmasın, onu yeni prizmadan təqdim edirəm.\nHəmin vaxt biz oxudumuz ali məktəbin hərbi kafedrasının məzunları olaraq Şəmkirin (o vaxtkı Şamxor) Leninkənd (indiki Çinarlı) qəsəbəsində hərbi toplanışdaydıq. Hərbi and içəndən sonra bizə iki günlük istirahət verdilər, gəldik Gəncəyə (o vaxtkı Kirovabad).\nO zaman qrup yoldaşımız Faiq, Bəndalı və Həsənxan Gəncənin “Vtoroy çast” (“İkinci hissə”) adlanan hissəsində ya Avakyan, ya da Əmiryan (bəlkə də Osepyan) küçəsində erməni qadının evində kirayədə qalırdılar. Getdik onlara.\nErməni qadının Krasnodarda yaşayan qızı öz uşaqları ilə tətilə gəlmişdi. Uşaqlardan biri 10-11 yaşında oğlan, o biri 12-13 yaşında qız idi. Biz içəri girən kimi oğlan başladı bizi ermənicə söyməyə. Özü də yaramaz uşaq dişini qıcadıb, hirsli-hirsli söymürdü, irişə-irişə, hırıldaya-hırıldaya söyürdü. Nənəsi acıqlandı, xeyri olmadı, anası təpindi, gədə kirimədi. Arada bacısı gəlib onun ağzını tutdu, evdən çıxardı, dedik, ta qulağımız dincələr. Bayaqdı ha, dığa küçə tərəfdən açıq olan pəncərəmizin önünə gəldi və ordan söyməyə başladı. Başqa nə zibil yeyirdisə, heç, amma onun “mamin-mamin” deməsindən və dilinə gətirdiyi ermənicə feildən anlayırdıq ki, oğraşın niyyəti nədir.\nUşaqlardan biri mızıldandı ki, a gədə, ona qalsa, öz maman da pis deyil, indi biz də onu elə deyəkmi. Anladı, anlamadı, bilmirəm, amma daha da qızışdı. Dedim, qardaşlar, əlimizdən xəta çıxmamış gedək burdan. Düzdür, 10-11 yaşlı uşağa baş qoşub şapalaqlayası deyildik, amma üstünə bərk acıqlansaydıq, gərək Faiqgil daha o evdə qalmayaydılar.\nNəysə, bir hovur dincəlməmiş çıxdıq şəhərə ki, söyüşcül uşağın murdar hırıltısını və söyüşlərini eşitməyək.\nYolda soruşdum ki, ay uşaqlar, siz o dığaya nə demisiniz ki, o, bizi kirimədən söyürdü. Qrup yoldaşlarım and içdilər ki, iki aylıq tətildən sonra Gəncəyə iyulun 31-i gəliblər, ayın 1-də səhər tezdən isə “sbor”a gediblər, krasnodarlı qonaqları indi görürlər. Amma dostlardan biri lakonik şəkildə belə cavab verdi: “Ermənidirlər dəə... Uşaqların qulağını körpəlikdən doldururlar, onlar da bizi düşmən sayırlar”.\nBuna qədər bu söhbəti çox eşitmişdim, o qədər də inanmırdım, amma əyani şəkildə gördüyüm hadisə təsdiq etdi ki, deyilənlər havayı sözlər deyil.\n86-cı ildə nə olmuşdu ki? “Kür, Araz, Ararat, gözəldir bu həyat, Qardaş olub Hayastan, Azərbaycan” mahnısı oxunan vaxtlar idi. Zeynəb Xanlarova ləbələb dolan “Razdan” stadionunda erməni xalq mahnısı “Nune”ni oxuyanda millət alqışlamaqdan əldən gedirdi, Bakıda, Sumqayıtda erməni-azərbaycanlı cütlüklər sarmaş-dolaş gəzirdilər, hər iki millətdən olan qonşuların mehribanlığı dillə deyilirdi. Amma Krasnodardan gəlmiş 11 yaşlı erməni uşaq bizi pis-pis söyürdü.\nDeməli, o uşağın qulağına bir şeylər pıçıldayan olmuşdu, ona ailə tərbiyəsi bu cür verilmişdi və o, öz uşaq ağlıyla qanmışdı ki, adam “hayes” deyilsə, “türkes”dirsə, demək, düşməndir.\nİndi o uşaq böyüyüb, 45 yaşlarında yekə kişidir. Əmin olun ki, bu saat onun 20 yaşındakı oğlu-qızı da bizə o cür nifrət edir, daha betər söyür. Los-Ancelesdə, Brüsseldə, Londonda, Torontoda üstümüzə cumanlar o krasnodarlı, “vtoroy çastlı”, xutorlu, tuğlu, çartazlı, vanadzorlu ermənilərin uşaqlarıdır.\nDaha bir misal. Kəndçimiz Fariz danışır ki, 1977-78-ci illərdə əsgərlikdə olanda onların hərbi hissəsində bir Hadrut ermənisi də olub. Bunlar 5-6 azərbaycanlıymış, erməni isə tək imiş, ancaq hamısı bir yerdə “zemlyak” deyə-deyə oturub-dururmuşlar və azərbaycanlılar kiminsə ermənini təkləməsinə imkan vermirmiş. Bir gün Fariz Sibir tərəfdə olan sinif yoldaşından belə bir məktub alır ki, bəs bizim “çast”ımızda vəziyyət yaxşı deyil, mən təkəm, ermənilər çoxdur, məni incidirlər, düşmən hesab edirlər. Fariz həmin ermənini yanına çağırır, məktubu ona oxudur. Erməni əsgər deyir, Abışov, bunun mənə nə dəxli var, mən burdayam, ermənilər orda. Fariz deyir ki, Robert, bunun sənə o dəxli var ki, orda olsaydın, sən də onu incidənlərdən biri olacaqdın.\nDurum budur. Dediyim odur ki, bu gün hansısa xarici ölkədə olsaq və qeyrətə boğulub, soydaşlarımıza qahmar çıxsaq, döyülb-döyülənlərdən biri də biz olacaqdıq. Çünki indiki böyük faşistlər əl çəkmir, sağdan-soldan soxulurlar.\nHeç kəs ümid etməsin ki, bu düşmənçilik 40-50, 100 ilə bitəcək. Səngiyə bilər, yumşalma olar, gəliş-gediş bərpa olunar, amma nə qədər ki, ermənilər övladlarına o cür tərbiyə verirlər, bir gün 11 yaşlı uşaq dəhlizdə qabağımıza çıxacaq və... ara yerdə öz göyçək mamasını hədəf halına gətirəcək.\nHazırda vəziyyət həm də ona görə qəlizdir ki, biz də son 30 ildə dinc durmamışıq, bizim uşaqlar da artıq dostumuzun kim, düşmənimizin kim olduğunu bilirlər.musavat.com\nAna səhifəyə qayıt Baxış: 2 778 Tarix: 3-08-2020, 14:05\nDoqquz yaşında xəstə anasına baxan azərbaycanlı uşaq: “O sağalsa, dünyanın ən xoşbəxt övladı olacam” - VİDEO\nAzərbaycanlı qadın Türkiyədə evində ölü tapıldı\nUşaqlarını öldürərək soyuducuda saxlayıb - Fransada cinayət


Palitra qəzetiRüstəm İbrahimbəyov Cəmil Həsənli ilə görüşdən imtina etdi\nRüstəm İbrahimbəyov Cəmil Həsənli ilə görüşdən imtina etdi\nTarix: 13.09.2013 | Saat: 15:18:00 | E-mail | Çapa göndər\n“Milli şura”nın “ölü doğulmuş körpə” olduğunu dəfələrlə qeyd etmişik. Bu qurumda bir araya gələnlərin üzdə gülüb arxada bir-birinə xəyanət etmələri haqda da dəfələrlə faktlar olub. Son zamanların narazılıqları isə artıq bu qurumda olan hər kəsə siraət edib. KXCP sədri Mirmahmud Mirəlioğlu, ACP lideri Rəsul Quliyev, EL hərəkatının nümayəndələri, İsa Qəmbər, Lalə Şövkət və digərələri hər həftə yeni itthamlarla çıxış edərək gündəmə təzə qalmaqallar gətirirlər. Ən maraqlısı isə budur ki, namizədlik məsələsinə xitam verilmiş Rüstəm İbrahimbəyov susqun mövqe sərgiləməyə başlayıb. Amma onun da meydana özünəməxsus şəkildə atılmasının şahidi olduq. Belə ki, “milli şura” sədri Rüstəm İbrahimbəyov qurumun vahid namizədi Cəmil Həsənli və icra aparatının rəhbəri Eldar Namazovun London səfərinə qatılmaqdan imtina edib.\nDünənə qədər verdiyi açıqlamalarda sentyabrın 12-də Londona səfər edəcəyini və orada C.Həsənli və E.Namazovla birlikdə bir sıra görüşlərdə iştirak edəcəyini bildirən R.İbrahimbəyov bu dəfə də sözünə əməl etməyib.\n“Milli şura” sədrinin London səfərinə qatılmaqdan imtina etməsinin səbəbləri isə çox ilginc olub. Sosial şəbəkələrdə yayılan məlumata görə, bu barədə kinodramaturq özü açıqlama verərək bildirib ki, Londona səfər etməkdən daha vacib işləri olduğu üçün İngiltərə paytaxtına getməyib: “Daha vacib işlərim çıxdı. Buna görə də Londona getmədim. Getməyəcəyəm”.\nQeyd edək ki, “milli şura” rəsmiləri də London səfəri barədə verdikləri açıqlamalarda bildirirdilər ki, R.İbrahimbəyov sentyabrın 12-də Moskvadan birbaşa Londona gedəcək və C.Həsənliylə oradakı görüşlərdə iştirak edəcək. Ancaq məlum oldu ki, R.İbrahimbəyov “milli şura”nın yaranmasından bəri verdiyi bütün vədlər kimi bu vədinə də xilaf çıxdı.


azfreespeech February 6, 2013 – azfreespeech\nYanvarda ən çox satılan kitabların siyahısı\nQanun” nəşriyyatı hər ay olduğu kimi, yanvar ayında da ən çox satılan kitabları müəyyənləşdirib. 525.az-ın məlumatına görə, yanvar ayında ən çox satılan kitablar aşağıdakılardır: 1. “Qara Kitab” – Orhan Pamuk2. ...\nYaxud Qərb Şərqə meydan oxuyur, ən yumşaq halda özünün düşüncə və həyat tərzini ona diktə edir Tarixən daha çox monoloq üsuluna üstünlük verən Şərq mədəniyyətində, təbii ki, Qərb modelinə uyğun ...\nŞamaxıda polyak memarın abidəsi qoyulacaq\nMəmurlara və deputatlara bizes qadağası KİVDF Müşahidə Şurasının növbəti iclası keçirilib Fövqəladə hallar naziri bp-nin region üzrə prezidentini qəbul edib ÜAK rəsmi Bakıya müraciət edib Şamaxının millət vəkili, Avronest Parlament ...\nHüquqi dövlətdə milli azlıqların hüquqlarının təmini\nAzərbaycan müxtəlif etnik, milli qrupların ənənəvi dözümlülük və harmonik birgəyaşayışı üzərində qurulan və həyata keçirilən milli siyasətin aparıldığı çoxmillətli ölkədir Hüquqi dövlət quruculuğu özündə həm də həmin sistemdə yaşayan millətindən, ...\nETTELAAT İranda jurnalist həbsləri ilə bağlı yeni bəyanat yayıb\nİran İnformasiya, Təhlükəsizlik və Kəşfiyyat Nazirliyi (ETTELAAT) son günlər həbs edilən jurnalistlərlə bağlı yeni bəyanat yayıb. APA-nın məlumatına görə, ETTELAAT Böyük Britaniyanın BBC telekanalı ilə əməkdaşlıq edən bütün jurnalistlər həbs ...\nAvronest Parlamet Assambleyasının üzvləri Polşa səfərindən danışdılar\nAvronest Parlamet Assambleyasının Azərbaycan nümayəndə heyətinin rəhbəri Elxan Süleymanovun rəhbərliyi ilə Azərbaycan nümayəndə heyəti Polşada səfərdə olub. Səfərdən qayıdan nümayəndə heyəti bu gün mətbuat konfransı keçirib. Modern.az-ın məlumatına görə, nümayəndə ...\nKİVDF-nin cari il üçün tədbirlər planı təsdiq edildi\nNovruz bayramı münasibətilə fərdi jurnalist yazı müsabiqəsi elan olunub Fevralın 5-də Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun (KİVDF) Müşahidə Şurasının iclası keçirilib. Müşahidə Şurasının sədri Umud Mirzəyev ...\nQarabağla bağlı araşdırmaları, xüsusəndə Ağdam şəhərinin son yüzillik inkişafına həsr etdiyim tədqiqatla bağlı elmi mənbə və arxiv materialları ilə tanış olmaqla yanaşı, yerli sakinlərlə görüşür, “ruhlar şəhərini” heç olmasa virtual ...\nZakir Sadatlını itirdik\nAzəbaycan jurnalistikasına ağır itki üz verib. “Qafqazinfo”nun məlumatına görə, tanınmış telejurnalist Zakir Sadatlı bir neçə saat əvvəl dünyasını dəyişib. O, xərçəng xəstəliyindən bir neçə müddətdir əziyyət çəkirdi. Mərhum doğulduğu Cəlilabad ...\nAzərbaycan Milli Elmlər Akademiyasının Tarix İnstitutunun genişləndirilmiş Elmi Şurasının Əkrəm Əylislinin “Daş yuxular” romanında bəhs etdiyi tarixi məsələlərin müzakirəsinə həsr olunan iclası keçirilir. AMEA Tarix İnstitutunun direktoru Yaqub Mahmudov iclasda ...


“Bu kollektivdə işləyib təcrübə qazanmaqdan çox məmnunam” | Faktor.az\n“Bu kollektivdə işləyib təcrübə qazanmaqdan çox məmnunam”\n14:11 19.02.2021 Hit: 473\nMərkəzi Gömrük Hospitalının Azərbaycan Tibb Universiteti ilə 2018-ci ilin oktyabr ayında imzaladığı ikitərəfli müqaviləyə əsasən Universitetin məzunları Hospitalda rezidentura təhsili alırlar. Rezidentura təhsilinin məqsədi Universiteti bitirmiş tələbələrin gələcəkdə yüksəkixtisaslı həkim kimi yetişməsinə, onların peşəkar həkimlərin yanında təcrübə qazanmasına xidmət edir.\nHazırda Mərkəzi Gömrük Hospitalında rezidentura təhsili alan həkim-rezidentlərdən biri də 1-ci kurs rezidenti Leyla Məmmədovadır.\nRezident Leyla Məmmədova rezidentura təhsilinə başlayan dövrdə Mərkəzi Gömrük Hospitalı pandemiya xəstəxanası kimi fəaliyyət göstərərək, COVİD-19 virusu ilə mübarizəyə qoşulmuşdu. Hospitalın bütün kollektivi var gücünü bu təhlükəli infeksiyaya qarşı səfərbər edərək, gecəni-gündüzə qataraq koronavirus xəstələrinin müalicəsi ilə məşğul olmuşdur. Rezident Leyla Məmmədova Hospitalın yüksəkixtisaslı anestezioloq-reanimatoloqu Dr.Xeyal Məmmədovun rəhbərliyi altında nəzəri və praktiki biliklərə yiyələnir və bu şöbədə ən ağır xəstələrin qəbulu və müalicəsində yaxından iştirak edir.\nLeyla Fəxrəddin qızı Məmmədova 1996-cı il yanvarın 19-da Bakı şəhərində anadan olub. Uşaq yaşlarından həkim olmaq arzusu ilə yaşayan Leyla xəyallarını gerçəkləşdirmək üçün 2013-cü ildə sənədlərini Azərbaycan Tibb Universitetinə verib. Qəbul imtahanlarından 513 bal toplayaraq, Universitetin Müalicə-profilaktika fakültəsinə daxil olub. 2019-cu ildə Universiteti bitirərək, 2020-ci ildə Mərkəzi Gömrük Hospitalının Anesteziologiya və reanimasiya ixtisası üzrə rezidenturaya qəbul olunub.\nRezident Leyla Məmmədova rezidentura təhsili barədə deyir: “Mən təhsilimi Mərkəzi Gömrük Hospitalının Anesteziologiya və reanimasiya şöbəsində başlamışam. Yəqin ki, işin ağırlığından, gərginliyindən danışmağa ehtiyac yoxdur. Biz ən ağır koronavirus xəstələrini qəbul edir, onları normal həyata qaytarmaq üçün əlimizdən gələni edirik. Koronavirusla mübarizə müddətində xəstələrə düzgün yardım etməyə və ixtisasımı dərindən öyrənməyə çalışıram. Burada mənə kuratorum Dr.Xəyal Məmmədov və şöbənin reanimatoloqları kömək edir. Ümumiyyətlə, rezidentura təhsilinə başladığım ilk gündən Hospitalın rəhbərliyinin diqqət və qayğısını hiss etmişəm. Dövlət Gömrük Komitəsinin Tibbi Xidmət İdarəsinin rəisi Ceyhun Məmmədov biz rezidentlərlə tez-tez görüşür, işimizlə, problemlərimizlə maraqlanır, dəyərli tövsiyələrini verir. Bu kollektivdə işləyib təcrübə qazanmaqdan çox məmnunam. Arzum savadlı, peşəkar həkim olmaq, xəstələrin şəfa diləyən gözlərinə baxıb onlara ümid vermək və bunu gerçəkləşdirməkdir”.\nİcbari tibbi sığortanın tətbiqinə münasibət necədir? - SORĞU\nAzərbaycanlı alim tibb sahəsində tədqiqat işi ilə dünyada bir - İLKƏ imza atıb


2022-05-21 05:54:35 138\nAZƏRTAC xəbər verir ki, həmin yol Qarabağ və Şərqi Zəngəzur iqtisadi rayonları ərazisində icra olunan və işğaldan azad edilmiş rayon və kəndlərin sosial-iqtisadi inkişafında mühüm rol oynayacaq layihələrdən biri sayılır.\nUzunluğu 64.8 km, hərəkət hissəsinin eni 15 metr təşkil edəcək yol 4 hərəkət zolaqlı olmaqla tikilir. Yol çiyinlərinin hər bir istiqamətdə 3.75 metr, ayırıcı zolağın eni 2 metr olmaqla yol yatağının eni 26.5 metr təşkil edir. I texniki dərəcəli yolda layihə üzrə 380 metr istinad divarının inşası da aparılır.\nHazırda Ağdam-Füzuli avtomobil yolunda torpaq işlərinin icrası yararsız qruntun çıxarılması, genişləndirmə işləri icra olunur, 26.5 metr enində yeni yol yatağının, yol yatağı hazır olan hissələrdə yol əsasının tikintisi, həmçinin kommunikasiya xətlərinin köçürülməsi işləri davam etdirilir.\nHazırda layihədə nəzərdə tutulan yolun 0.2, 6.1, 37 və 63-cü kilometrlik hissəsində avtomobil körpülərinin inşası davam edir, körpülərdə svay və betonlanma işləri icra olunur.\nXocalı soyqırımının 30-cu ildönümünə həs...\nXİN-də Vətən müharibəsi şəhidlərinin xat...\nAzərbaycanda əhalinin sayı 10 milyon 139...\nVətənə şərəf gətirən oğullar\nQürurla anırıq: Rasim İbrahimov\nAzercell Qarabağ qazilərinin xidmətində!...\nYAP Mərkəzi Aparatında Zəfər Günü münasi...


Neçənci mükafat? – Novator.az\nArgentinalı hücumçu Lionel Messi FİFA-nın sorğusunda ilin ən yaxşı futbolçusu seçilib. 2018-2019 mövsümünü əhatə edən sorğuya milli komandaların baş məşqçiləri, kapitanları və FİFA-ya üzv ölkələrin hərəsindən bir jurnalist qatılıb.\nMükafat sentyabrın 23-ü Milanda təqdim olunub.\nNovator.az bildirir ki, Lionel Messi 1987-ci il iyunun 24-də Argentinanın Rosario şəhərində doğulub. 2004-cü ildən İspaniyanın “Barselona” klubunda, 2005-ci ildən Argentina milli komandasında çıxış edir.\n10 dəfə İspaniya çempionu, 4 dəfə UEFA Çempionlar Liqasının qalibi olub, 3 dəfə UEFA superkubokunu əldə edib, 3 dəfə klublar arasında dünya çempionluğunu qazanıb.\nOlimpiya çempionu (2008), dünya çempionatının gümüş mükafatçısıdır (2014).\nLionel Messi 2009-cu ildə həm “France Football” (Fransa) jurnalının “Qızıl top” mükafatını alıb, həm də FİFA onu dünyanın ən yaxşı futbolçusu seçib. 2010-2015-ci illərdə bu iki mükafat birgə verilib və argentinalı 2010, 2011, 2012, 2015-ci illərdə “FİFA Qızıl top”a sahib çıxıb.\nƏmək Müfəttişliyi Xidmətinin hesabatı


Ana səhifə » Xəbər lenti\t» Yaradılacaq yeni infrastruktur Qarabağı bütün regionun mədəni mərkəzinə çevirəcək\nYaradılacaq yeni infrastruktur Qarabağı bütün regionun mədəni mərkəzinə çevirəcək\nAzərbaycan xalqı dünyanın ən zəngin mədəni irsə sahib olan xalqlarından biridir. Özünəməxsusluğun və milli identikliyin qorunması ölkəmizdə həyata keçirilən mədəniyyət siyasətinin qarşısında duran strateji prioritetlərdəndir. Müstəqil dövlətin mövcud olmadığı dövrlərdə azərbaycanlıları bir xalq kimi qoruyan, assimilyasiya olunmağa imkan verməyən Azərbaycan mədəniyyəti, Azərbaycan dili, milli mənəvi dəyərlər olub. Azərbaycan dilinin və mədəniyyətinin qorunub saxlanılması və inkişaf etdirilməsi həm də müstəqilliyimizin, vahid dövlətçilik ənənələrimizin, milli birliyimizin ən başlıca rəmzlərindən biridir.\n“Böyük xalqın zəngin dili olmalıdır”, - deyən S.Fətəliyevanın sözlərinə görə, bu gün dünyada 50 milyondan çox insan üçün Azərbaycan dili ana dilidir. Azərbaycan dili və mədəniyyəti özündə milli və bəşəri dəyərləri də ehtiva edir. Prezidenti İlham Əliyev və Birinci vitse-prezident Mehriban Əliyeva mədəni irsimizin, dilimizin qorunması və təbliği baxımından mühüm tədbirlər həyata keçirir. Milli-mədəni irs nümunələrinin tanıdılması əsas prioritetlərdən biri kimi qalmalıdır. Azərbaycanda dini abidələr də xüsusi olaraq qorunur və qorunacaq. Prezident İlham Əliyevin göstərişi ilə bütün əsas dini abidələr təmir olunub. Bir çox dini abidələr, o cümlədən Heydər məscidi tikilib. Digər məscidlər tarixi simaları qorunmaqla əsaslı təmir edilib. Dünyanın ən qədim məscidlərindən biri olan, 743-cü ildə inşa edilmiş Şamaxı Cümə məscidi yenidən qurulub. Xristian dini abidələri, alban kilsələri, o cümlədən Nic qəsəbəsindəki kilsə və Kiş kilsəsi təmir edilib.\n“Yaradılacaq yeni infrastruktur Qarabağı bütün regionun mədəni mərkəzinə çevirəcək. Dövlətimizin başçısının tapşırığına əsasən, Füzulidə beynəlxalq aeroport tikiləcək. Oradan Şuşaya məsafə də yaxındır. Füzuli beynəlxalq aeroportunun tikilməsi xarici qonaqların Şuşaya dəvət edilməsi üçün daha geniş imkanlar yaradacaq. Çünki Füzuliyə gəlib oradan qısa müddət ərzində Şuşaya getmək mümkün olacaq. Eyni zamanda, dövlət başçısı tərəfindən Şuşanın Azərbaycanın mədəniyyət paytaxtı elan edilməsi təqdirəlayiqdir. Şuşa tarixdə olduğu kimi, bu gün də bütün regionun mədəni paytaxtına çevrilməlidir. İşğaldan azad edilmiş ərazilərdəki tarixi abidələrin əsl siması bərpa olunmalıdır. Şuşa şəhərinin Azərbaycan mədəniyyətinin paytaxtı elan edilməsi qeyd olunan hədəflərə nail olmağımızı sürətləndirəcək”, - deyən S.Fətəliyeva əlavə edib ki, multikultural dəyərlər Azərbaycan milli mədəniyyətinin ayrılmaz hissəsidir.\nDeputat vurğulayıb ki, Azərbaycanda yaşayan bütün xalqların milli mədəniyyətinin qorunması strateji əhəmiyyət kəsb edir. Bu gün Qarabağ bölgəsində yaşayan ermənilər ancaq Azərbaycan dövləti çərçivəsində normal yaşaya bilərlər.


İBTİDAİ TƏHSİL VƏ MƏKTƏBƏQƏDƏR TƏLİM KAFEDRASI\n2017-ci il noyabrın 28-də saat 12:00-da (Otaq № 504) "İbtidai təhsil və məktəbəqədər təlim" kafedrasının dosenti, filologiya elmləri namizədi Ayəddin Baldadaş oğlu Əliyevin "Rus dilində türkizmlər" mövzusunda elmi seminarı keçiriləcək.\nArzu edənlər iştirak edə bilərlər...\n“İbtidai təhsil və məktəbəqədər təlim” kafedrası Lənkəran Dövlət Universiteti üzrə 24 avqust 2016-cı il tarixli 1/83 saylı əmrlə müvafiq ixtisaslar üzrə mütəxəssis hazırlığının mükəmməlliyini təmin etmək məqsədilə yaradılmışdır. “İbtidai təhsil və məktəbəqədər təlim” kafedrası 050118 - “İbtidai sinif müəllimliyi” və 050120 - “Məktəbəqədər təlim və tərbiyə” ixtisasları üzrə bakalavr və 060115 - “İbtidai sinifdə təlimin metod və metodologiyası” ixtisası üzrə magistr təhsil səviyyələrinə görə ixtisaslaşmışdır. 2017/2018-ci tədris ilində “İbtidai təhsil və məktəbəqədər təlim” kafedrasında 10 əməkdaş çalışır. Onlardan 2 nəfəri filologiya elmləri namizədi, dosent, 2 nəfər baş müəllim, 5 nəfəri isə müəllimdir.\nKafedrada İbtidai sinifdə tədrisin nəzəri-metodiki və Məktəbəqədər təlimin elmi-metodiki istiqamətləri üsrə elmi-tədqiqat işləri aparılır.\nKafedra üzrə tədris olunan əsas fənlər aşağıdakılardır:\n4. Riyaziyyatın ibtidai kursunun nəzəri əsasları\n5. Riyaziyyatın ibtidai kursunun tədrisi metodikası\n6. İbtidai təhsilin pedaqogikası\n7. İnklüziv təhsil\n10.Fiziki tərbiyə və onun tədrisi metodikası\n11.Musiqi və onun tədrisi metodikası\n12.Təsviri sənət və onun tədrisi metodikası\n13.Texnologiya və onun tədrisi metodikası\n14.Tibbi biliklərin əsasları\n1. İbtidai təhsil pedaqogikasının müasir problemləri\n2. İbtidai təhsil pedaqogikasının tarixi və metodologiyası\n3. İbtidai təhsil pedaqogikası\n4. Ana dilinin tədrisi metodikasının elmi-nəzəri əsasları\nKafedraya filologiya elmləri namizədi, dosent Əliyev Ayəddin Baldadaş oğlu rəhbərlik edir. A.B.Əliyev 1959-cu ildə Lənkəranda anadan olmuşdur. 1976-cı ildə Lənkəran şəhər 1 saylı orta məktəbini, 1980-ci ildə isə Azərbaycan Dövlət Pedaqoji İnstitutunun (indiki Azərbaycan Pedaqoji Universiteti) filologiya fakültəsini bitirmişdir.Təyinatı üzrə Lənkəranın müxtəlif orta məktəblərində Azərbaycan dili və ədəbiyyatı müəllimi işləmişdir. 1993-cü ildə Lənkəran Dövlət Universitetinə dəvət olunmuş, müxtəlif vaxtlarda elmi katib, tədris şöbəsinin müdiri və kafedra müdiri vəzifələrində çalışmışdır. 2007-ci ildə "F.H.Naxçıvaninin "əs-Sihah əl-əcəmiyyə" əsərinin leksik və qrammatik xüsusiyyətləri" mövzusunda dissertasiya müdafiə edərək filologiya elmləri namizədi elmi dərəcəsini almışdır.\nAyəddin Əliyev eyni zamanda jurnalist kimi fəaliyyət göstərmiş, rayonda nəşr olunan "Elin səsi" qəzetinin baş redaktoru olmuşdur. Publisistik məqalələri "Lənkəran", “Azadlıq”, "Elin səsi", “Aşkarlıq” və "Prizma" qəzetlərində çap edilmişdir.\nA.Əliyev 1 monoqrafiya, 2 metodik vəsait, 8 fənn proqramının, 50-yə yaxın publisistik, 20-dən artıq elmi məqalənin müəllifidir.\nFeyziyeva Ruxsara Mirzə qızı, filologiya üzrə fəlsəfə doktoru, dosent\n1963-cü ildə Lənkəran şəhərində anadan olmuşdur. 1986-cı ildə Azərbaycan Pedaqoji İnstitutunun filologiya fakültəsini bitirmişdir. 1986-cı ildən 1993-cü ilədək Lənkəran rayonunun Parakənd kənd orta məktəbində Azərbaycan dili və ədəbiyyatı müəllimi kimi əmək fəaliyyətinə başlamışdır.1993-cü ildə Lənkəran Dövlət Universitetinə dəvət olunmuş, müxtəlif vaxtlarda müəllim, baş müəllim və kafedra müdirinin müavini vəzifələrində çalışmışdır. 2012-ci ildə "Tarixi romanların dilində dialekt leksikası" mövzusunda namizədlik dissertasiyası müdafiə edərək fəlsəfə doktoru alimlik dərəcəsini almışdır. Hal-hazırda LDU-nun “İbtidai təhsil və məktəbəqədər təlim kafedrasının dosentidir.\n17 elmi məqalənin müəllifidir. 2 proqramın müəllifidir.\nQasımov Rəşid Ataxan oğlu, baş müəllim\nQasımov Rəşid Ataxan oğlu 1957-ci ildə Lənkəran rayonun Haftoni qəsəbəsində anadan olmuşdur. 1974-ci ildə orta məktəbi, 1978-ci ildə isə Tusi adına Azərbaycan Dövlət Pedaqoji Universitetinin Riyaziyyat fakültəsini bitirmişdir.\nLənkəran rayonunun Ləj kənd, şəhər 10 saylı orta məktəblərində riyaziyyat müəllimi işləmişdir. 2001-ci ildən Lənkəran Dövlət Universitetində müəllim, dekan müavini, elmi katib, həmkarlar təşkilatının sədri,2016-cı ildənisə LDU-nun “İbtidai təhsil və məktəbəqədər təlim” kafedrasında baş müəllim vəzifəsində çalışır.\n17 elmi məqalənin, 3 proqramın müəllifidir.\nRəhimova Xalidə Vaqif qızı, baş müəllim\n1963-cü ildə Lənkəran şəhərində anadan olmuşdur. 1980-ci ildə Lənkəran şəhər 2 saylı orta məktəbini, 1985-ci ildə Lənkəran Pedaqoji Texnikumunu, 1998-ci ildə isə Lənkəran Dövlət Universitetini fərqlənmə diplomları ilə bitirmişdir.1998-ci ildə Lənkəran Dövlət Universitetinin filologiya fakültəsində müəllim kimi fəaliyyətə başlamışdır. Ayrı-ayrı vaxtlarda Lənkəran şəhər 1 və 2 saylı orta məktəblərində dil-ədəbiyyat müəllimi işləmişdir.Hazırda LDU-nun “İbtidai təhsil və məktəbəqədər təlim” kafedrasının baş müəllimidir. Uşaq ədəbiyyatı, İfadəli oxu, Azərbaycan dili və nitq mədəniyyəti fənlərini tədris edir.\n5 elmi, 8 publisistik məqalənin müəllifidir.\nTahirov Əhmədağa Bahadur oğlu, baş müəllim\nTahirov Əhmədağa Bahadur oğlu 1950-ci ildə Lerik rayonun Cəngəmiran kəndində anadan olmuşdur. 1967-ci ildə orta məktəbi, 1974-cü ildə isə Nərimanov adına Azərbaycan Dövlət Tibb İnstitutunu bitirmişdir.\n1974-cü ildən Lerik rayonunun Vizəzəmin, 1983-cü ildən isə Lənkəran rayonunun Nərimanabad və Osakücə kənd xəstəxanalarında həkim və baş həkim vəzifələrində işləmişdir. 1996-cı ildən Lənkəran Dövlət Universitetində çalışır. “İbtidai təhsil və məktəbəqədər təlim” kafedrasında “Tibbi biliklərin əsasları” fənnini tədris edir.\nSalayeva Nərmin Natiq qızı, müəllim\n1988-ci ildə Lənkəran şəhərində anadan olmuşdur. 2005-ci ildə Lənkəran şəhər 4 saylı orta məktəbini, 2010-cu ildə isə Odlar Yurdu Universitetinin Müalicə işi fakültəsini bitirmiş, həkim-terapevt ixtisasına yiyələnmişdir. Lənkəran Sağlamlıq Mərkəzində həkim-terapevt vəzifəsində çalışır.\n2016-cı ildən eyni zamanda Lənkəran Dövlət Universitetinin “İbtidai təhsil və məktəbəqədər təlim” kafedrasında “Tibbi biliklərin əsasları” fənnini tədris edir.\nRzayev Şahvələd Murad oğlu, müəllim\n1953-cü ildə Lənkəran rayonunun Zövlə kəndində anadan olmuşdur. 1969-cu ildə Bakı şəhər 1 saylı Fizika-riyaziyyat və Kimya-biologiya təmayüllü “respublika internat məktəbini, 1976-cı ildə Azərbaycan Pedaqoji İnstitutunun “Ümumi Texniki Fənlər və fizika” fakültəsini bitirmişdir.\n1976-cı ildən Lənkəran rayonunun Şağlaser və Separadi kənd orta məktəblərində ixtisası üzrə müəllim işləmişdir. 1987-ci ildən Lənkəran şəhərində Mərkəzi Müəllimləri Təkmilləşdirmə İnstitutunun filialında metodist, baş metodist, təbiət elmləri tədris-metodika kabinetinin rəhbəri və təşkilatın müdiri vəzifələrində çalışmışdır. Müəllimlərin yaradıcılıq sərgisində iştirakıına görə iki dəfə Təhsil Nazirliyinin Fəxri Fərmanı ilə təltif olunmuşdur.\n2008-ci ildən 2017-ci ilədək Lənkəran Dövlət Universitetində akademik məsləhətçi (tyütor) işləmiş, hazırda isə İbtidai təlim və məktəbəqədər təlim kafedrasında texnologiya və onun tədrisi metodikası, təsviri incəsənət tarixi və təsviri sənət və onun tədrisi metodikası fənlərini tədris edir.\nNağıyeva Zenfira Şuriyə qızı, müəllim\n2 fevral 1955-ci ildə Bakı şəhərində anadan olmuşdur. 1972-ci ildə Bakı şəhəri 62 saylı orta məktəbini, 1974-cü ildə Bakı Məktəbəqədər Pedaqoji Texnikumunu, 1982-ci ildə isə Azərbaycan Dövlət Pedaqoji İnstitutunun (indiki Azərbaycan Pedaqoji Universiteti) Məktəbəqədər fakültəsini bitirmişdir. 1977-ci ildə Lənkəran şəhər 15 saylı körpələr evi - uşaq bağçasında tərbiyəçi kimi əmək fəaliyyətinə başlamış, hazırda isə metodist vəzifəsində çalışır.\nZ.Ş.Nağıyeva eyni zamanda LDU-nun Məktəbəqədər təlim və tərbiyə ixtisasında müvafiq fənləri tədris edir.\nMahmudova Məlahət Nəriman qızı, müəllim\n1964-cü ildə Lənkəran şəhərində anadan olmuşdur. 1983-cü ildə Lənkəran Musiqi məktəbini, 1995-ci ildə N.Tusi adına Pedaqoji Universtetinin Musiqi fakültəsini bitirmişdir.\nLənkəran Dövlət Humanitar Pedaqoji Kollecinin Musiqi şöbəsində müəllim işləyir. 2000-ci ildən Lənkəran Dövlət Universtetində “Musiqi və onun tədrisi metodikası” fənnini tədris edir.\nPaşayev Vüqar Yaqub oğlu, müəllim\n1973-cü ildə Lənkəran şəhərində anadan olmuşdur. 1994-cü ildə Azərbaycan Dövlət Bədən Tərbiyəsi İnstitutunun (indiki Azərbaycan Dövlət Bədən Tərbiyəsi və İdman Akademiyası) idman fakültəsini bitirmişdir. 2003-cü ildən Lənkəran Dövlət Universitetində çalışır.\nUniversitetdə məşqçilik fəaliyyəti ilə yanaşı, “Fiziki tərbiyə və onun metodikası” fənnini tədris edir. 3 məqalə və 1 proqramın müəllifidir.\nKafedranın ünvanı: Lənkəran şəhəri, Hənifə Abdullayev küçəsi - 19, 2 saylı tədris korpusu.\nTelefon: (+994) 025 254 35 69, daxili: 106\ndos. Ayəddin Əliyev təqdim etmişdir.


Ukrayndakı gürcü icması bütün gürcüstanlıları erməni separatçılarına qarşı mübarizəyə çağırır\n18 İyul 2007 15:51 (UTC+04:00)\nAzərbaycan, Bakı / Trend müxbir S.İlhamqızı/ Son zamanlar Gürcüstanın "Samsxe-Cavaxeti" regionunda yaşayan ermənilər Gürcüstan əleyhinə fəallaşıb və gürcü tarixini saxtalaşdırmağa başlayıblar. Bu barədə Ukraynadakı "Sakartvelo" gürcü cəmiyyətinin yaydığı bəyanatda deyilir. Çərşənbə günü yayılan sənəddə qeyd olunur ki, ermənilərin siyasi fəallığı Gürcüstanın dövlət maraqlarına ziddir.\nBildirilir ki, ermənilərə məxsus təşkilatlar olan "Virkx" partiyası, "Vahid Cavakx" demokratik alyansı, "Daşnaksütun" partiyasının bölməsi, "Arşalus", "Parvana", "Cavax" cəmiyyətləri hər cür cəhdlə çalışırlar ki, beynəlxalq ictimaiyyətə Samsxe-Cavaxetiyanı "qədim erməni torpağı" kimi təqdim etsinlər. Gələcəkdə "Böyük Ermənistan" yaratmaq üçün Samsxe-Cavaxetiyanı Ermənistana birləşdirmək ideyası artıq bu təşkilatlar üçün prioritet məsələyə çevrilib.\n"Son zamanlar "Cavakxın milli azadlıq hərəkatı" adlı qurum fəallaşmağa başlayıb. Həmçinin yerli erməni əhalisi arasında separatçı əhval-ruhiyyə müşahidə edilir. Eyni vaxtda erməni daşnakları Livan, Suriya, Türkiyə, Dağlıq Qarabağ, həmçinin Ermənistandan olan erməni ailələrini Gürcüstanın Ninosminda və Axalkalaki rayanlarına köçürməyə başlayıblar. Samsxe-Cavaxetiyada erməni separatçılarının antigürcüstan fəaliyyəti Gürcüstan dövləti və xalqı üçün birbaşa təhdidə çevrilib" - deyə bəyanatda qeyd olunur.\nƏlavə olunur ki, ermənilər eyni zamanda Samsxe-Cavaxetiyada hər cür yollarla gürcüləri, rusları, yunanları sıxışdırırlar. Qorolevka kəndində yaşayan "duxabor" ruslar erməni təzyiqlərinə dözməyərək yaşadığı doğma torpaqları tərk edirlər. Qandza kəndində erməni separatçıları bu regioanda sabitliyi poza biləcək silahlı bölük yaradıblar.\nUkraynadakı gürcü icması hesab edir ki, Gürcüstanın rəsmi oroqanları belə hadisələrə bəzən göz yumurlar və bu da Samsxe-Cavaxetiya ermənilərinin daha da əl-qol açmasına, anticürcüstan fəaliyyətlərini gücləndirməsinə şərait yaradır.\n"Erməni separatçıları və təşkilatları Gürcüstan əleyhinə fəaliyyətlərinə dəstək almaq üçün Rusiya, Erməstan və bəzi Avropa ölkələri ilə danışıqlar da aparırlar. Samsxe-Cavaxetiyada erməni separatizminin genişlənməsi nəticəsində bölgədə Gürcüstanın əleyhinə yönələn arzuolunmaz proseslərin baş verməsi gözlənilir.\nErməni separatçıları Gürcüstanın ərazi bütövlüyünə hörmətlə yanaşmalı, Samsxe-Cavaxetiyanın Ermənistana birləşdirilməsi ideyasından əl çəkməlidirlər" - deyə bəyanatda qeyd olunur.\n"Sakartvelo" gürcü cəmiyyəti tələb edir ki, bütün gürcüstanlılar erməni separatçılarına qarşı mübarizədə birləşsinlər.


Tarix: 21/09/15 Əmək qabiliyyətinin müvəqqəti itirilməsinə görə müavinətlə bağlı təqdim olunan haqq-hesab cədvəllərinin sayı 4,5 dəfə artıb\nAvqust ayında “Əmək qabiliyyətinin müvəqqəti itirilməsinə görə müavinətlə bağlı haqq-hesab cədvəlinin təqdim edilməsi” elektron xidmətindən istifadə sayı iyulla müqayisədə 4,5 dəfə artıb.\nTarix: 21/09/15 “Elektron Təhsil” Respublika Müsabiqəsinə start verilir\nBu gündən etibarən “Elektron Təhsil” Respublika Müsabiqəsinə start verilib.\nTarix: 21/09/15 Yeni səfir: “Belarusun Azərbaycanın İKT bazarına böyük marağı var”\nBelarus Respublikasının Azərbaycana yeni təyin olunmuş fövqəladə və səlahiyyətli səfiri Gennadi Axramoviç ölkəsinin maraqlı olduğu və əməkdaşlığın daha da dərinləşməsində ehtiyac duyduğu sahələri açıqlayıb.\nTarix: 21/09/15 İlin ən yaxşı smartfonu hansıdır?\n«Sky News» nəşri yazır ki, «Samsung Galaxy S6 Edge» smartfonu «T3» texnologiya sərgisi çərçivəsində "İlin smartfonu" mükafatına layiq görülüb.\nTarix: 21/09/15 “Təməl” təqaüd proqramını uğurla başa vuran müəllimlərin sinif otaqları müvafiq İKT avadanlığı ilə təchiz olunacaq\nTəhsil Nazirliyi, Bakı Pedaqoji Kadrların İxtisasartırma və Yenidənhazırlanma İnstitutu, YUNİSEF və “İnkişaf” Respublika Elmi-Praktik Mərkəzinin birgə layihəsi olan “Təməl” təqaüd proqramını uğurla başa vuran müəllimlərin sinif otaqları müvafiq İKT avadanlığı ilə təchiz olunacaq.\nTarix: 21/09/15 “Nar” Bakıda keçirilən “World Summit Award” Böyük münsiflər heyətinin görüşündə tərəfdaş qismində iştirak edib\nHər zaman innovativ dəyişiklikləri alqışlayan “Nar” daha bir yenilikçi təşəbbüsə dəstək verib.\nTarix: 21/09/15 3D çap vasitəsilə tikilmiş evlər tezliklə planetimizin ayrılmaz hissəsinə çevriləcək\nİtaliyanın «WASP» («World's Advanced Saving Project») təşkilatı «Big Delta» adlı dünyanın ən böyük «3D» printerini təqdim edib. 12 metr hündürlüyündə olan bu printer yerli materiallardan və az enerjidən istifadə etməklə çox ucuz evlərin tikintisi üçün nəzərdə tutulub.\nTarix: 21/09/15 Çin uğurla yeni raket buraxıb\nÇinin yeni “Çançjen-6” (Böyük yürüş) raketdaşıyıcısının ölkənin şimalında Şansi əyalətində yerləşən Tayyuan kosmodromundan uğurlu buraxılışı həyata keçirilib.\nTarix: 19/09/15 Səfir: “Azərbaycan və Portuqaliyanın iş adamları bərpa olunan enerji sahəsində əməkdaşlıq edə bilərlər”\nBelə bir təkliflə Portuqaliyanın ölkəmizdəki fövqəladə və səlahiyyətli səfiri Jorj Kabral çıxış edib.\nTarix: 19/09/15 “iOS 9” sisteminin “Apple” qurğuları arasında payı 19 faizə çatıb\nTarix: 19/09/15 Birinci rübdə dünyada “3D” printerlərin tədarükü 88 min ədədi ötüb\n“Canalys” analitik şirkətinin məlumatına görə, 2015-ci ilin birinci yarısında dünya “3D” printerlər, ona müvafiq material və xidmətlər bazarında mədaxilin həcmi 2014-cü ilə nisbətdə 21 faiz artaraq 1,8 milyard dollar təşkil edib.\nTarix: 19/09/15 BMT: “İlin sonunadək dünyada mobil rabitə istifadəçilərinin sayı 7 milyard nəfəri ötəcək”\n2015-ci ilin sonunadək dünyada mobil rabitə istifadəçilərinin sayı 7 milyard nəfəri ötəcək.\nTarix: 19/09/15 Kubaya sualtı internet kabeli çəkiləcək\nKuba hökuməti adanı Mayami ilə birləşdirəcək və internetə çıxışın keyfiyyətini yaxşılaşdırmağa kömək edəcək sualtı internet kabelinin çəkilməsi haqda ABŞ-ın təklifini nəzərdən keçirir.\nTarix: 19/09/15 “Naxtel” simsiz rabitə xidməti üçün 20 məntəqədə “4G” baza stansiyaları qurulub\nNaxçıvan Muxtar Respublikasında yeni texnologiyaların tətbiqi və abonentlərə keyfiyyətli rabitə xidmətinin göstərilməsi məqsədi ilə avqust ayında görülən işlər açıqlanıb.\nTarix: 18/09/15 Azərbaycanda elektron lisenziya portalı bu ilin sonuna kimi istifadəyə verilə bilər\nAzərbaycan Prezidenti yanında Sosial İnnovasiyalar və Vətəndaşlara xidmət Agentliyi elektron lisenziya portalının yaradılması istiqamətində işlərə başlayıb.


Moskvada parad, 7 noyabr, 2019-cu il\n“New Europe” portalında Harvard universitetinin professoru Joseph S. Nye Kremlin son vaxtlar ard-arda əldə etdiyi uğurlardan söz açır, ancaq bütün bunları aldadıcı sayır, Rusiyanın əslində çökməkdə olduğunu yazır.\nYaxın periferiyada yumşaq güc\nRusiya Suriyada Birləşmiş Ştatların yerinə keçib, Ukraynanın şərqinə müdaxiləni davam etdirir, bu yaxınlarda Soçidə Afrika sammitinə ev sahibliyi edib. Müəllif yazır ki, ABŞ-ınkına bərabər nüvə arsenalına malik olmasına baxmayaraq Rusiya beynəlxalq səhnədə ancaq oyunpozan rolundadır.\n“Dil, tarix və əmək miqrasiyası Rusiyanı yaxın ətrafında müəyyən yumşaq güclə təmin edir, amma Rusiya filmlərinə çox az əcnəbi baxır, Rusiya universitetləri top qlobal 100-lüyə düşmür”, – yazan müəllif ölkədə dövlət səhiyyəsinin zəif, orta ömür uzunluğunun Avropadakından 5 il az – 72 olduğunu vurğulayır. Üstəlik, BMT-nin demoqraflarının hesablamalarına görə, Rusiyanın əhalisi indi 145 milyon nəfərdir, amma əsrin ortasına 121 milyona düşə bilər.\n“Hazırda Rusiya korrupsiyaya uğramış institutları, ciddi demoqrafik və səhiyyə problemləri ilə ‘monokultural iqtisadiyyat’dır. Keçmiş prezident Dmitri Medvedev onları dəf etmək planları hazırlasa da, çox az iş görülüb və geniş yayılmış korrupsiya modernizasiyanı çətinləşdirib. Putin Rusiyanın dünya səhnəsində mövcudiyyətini bərpa edən uğurlu taktik olsa da, ölkəsinin uzunmüddətli problemlərini yoluna qoyan bacarıqlı strategik ola bilməyib”, – məqalədə deyilir.\nMüəllif Rusiyanın Çinlə yaxınlaşmasını Putinin uğurlu taktiki manevrlərindən biri sayır. Ukraynaya hücumundan dolayı Qərbin sanksiyaları ilə üzləşən Putin Çini “əsas strateji tərəfdaş” elan etdi. Əvəzində Prezident Xi Jinping Putini “ən yaxşı dostum və həmkarım” adlandırdı.\nÇinlə alyansda kiçik tərəfdaş əndişəsi\nMəqalədə qeyd olunur ki, Rusiyanın iqtisadi çöküşü onun Çinin yüksəlişi sarıdan narahatlığını artırıb. Ticarət artsa da, investisiya geri qalır və Rusiya Çinin ixrac bazarında yalnız 10-cu yeri tutur. “The Economist” bu yaxınlarda yazırdı ki, Rusiya Çinlə alyansında kiçik tərəfdaşa çevrilməkdən narahatdır – yəni Rusiya Çindən daha çox asılı olur, nəinki Çin Rusiyadan.\nFudan Universitetindən Feng Yujin deyib ki, “bizim üçün ən vacib münasibət Amerikayladır. Stalin və Maonun səhvlərini təkrarlamaq istəmirik”.\nAncaq müəllif Amerikanın Rusiyanın çöküşünü rahatlıqla qəbul etməli olmadığını yazır. Rusiya hələ də ABŞ üçün potensial təhdid yaradır, çünki onu məhv etməyə yetərincə raketi və nüvə başlığı var.\n“Hətta çökməkdə olan Rusiyanın belə miqyası böyükdür, əhalisi təhsilli, alimləri və mühəndisləri bacarıqlıdır, nəhəng təbii resursları var”, – yazan müəllif Rusiyanın ABŞ-ın Sovet İttifaqı qədər olmasa da balans yaratmağa resursları olduğunu vurğulayır. Nüvə qüdrəti, neft və qazı, kiber texnologiya sahəsində bacarıqları, Avropaya yaxınlığı, Çinlə alyans potensialı bu gücü daha da artır.\n“Çökməkdə olan ölkələrə də yüksəlişdə olanlar qədər diplomatik diqqət lazımdır. Prezident Donald Trump vəzifədən gedəndən sonra Birləşmiş Ştatlar hazırda malik olmadığı ciddi Rusiya strategiyası hazırlamalıdır”, – məqalədə deyilir.


“Qarabağ” uduzdu Cumhuriyyet.biz\nNoyabr 25th, 2016\nBu gün Avropa Liqasında qrup mərhələsinin V turunun oyunları keçiriləcək. Cebhe.info xəbər verir ki, Azərbaycan çempionu “Qarabağ” Çexiyanın Liberets şəhərində yerli “Slovan”la qarşılaşacaq. “Köhlən atlar” bu gecə adını Azərbaycan futbolunun tarixinə “qızıl” hərflərlə yazmağa çox yaxındı. Bunun üçün rəqibi məğlub etmək, hadisələrin xoşbəxt axarı sayəsində uduzmamaq kifayət edəcək. Bakıda Çexiya təmsilçisinə uduzmamaqdan son anda qaçan “Qarabağ” autsayderlə görüşə ciddi itki ilə çıxacaq. Komandanın kapitanı, ilk turdakı bərabərlik qolunun müəllifi Rəşad Sadıqovun yoxluğunda xal qazanmalı olan “Qarabağ” ardıcıl 3-cü qələbəsinə köklənib. Avropa Liqası, Qrup mərhələsi V tur, 24 noyabr J qrupu 22:00. “Slovan” (Liberets, Çexiya) – “Qarabağ” (Azərbaycan) 3:0 “Slovan”: 19. Martin Dubravka, 2. Radim Briet, 4. Andrey Karafyat, 5. Vladimir Kufal, 10. Zdenek Folprekt, 21. Nikolay Komliçenko, 22. Petr Şevçik, 23. Eqon Vuk, 26. Lukaş Bartoşak, 28. Ubonq Ekpai, Lukas Pokornu (k) Ehtiyat oyunçular: 17. Vaçlav Qladki, 9. Jan Navratil, 13. Miroslav Markoviç, 14. Ondrey Blaha, 16. İqor Sukennik, 18. İlya Kubuşkin, 24. Daniel Bartl\n“Qarabağ”: 13. İbrahim Şehiç, 2. Qara Qarayev, 5. Maksim Medvedev (k), 6. Dino Ndlovu, 8. Miçel Markos Madera, 10. Muarem Muarem, 20. Riçard Almeyda, 21. Arif Daşdəmirov, 25. Ansi Aqolli, 55. Bədavi Hüseynov, 99. Dani Kintana\nEhtiyat oyunçular: 12. Şahrudin Məhəmmədəliyev, 9. Reynaldo, 15. Rahid Əmirquliyev, 18. İlqar Qurbanov, 22. Əfran İsmayılov, 32. Elvin Yunuszadə, 91. Coşqun Diniyev Hakimlər: Stefan Yohanesson, Fredrik Nilsson, Mehmet Culum, Maqnus Syöblom Əlavə köməkçi hakimlər: Andres Ekberq, Kristofer Karlsson (hamısı İsveç) Hakim-inspektor: Stefano Podesçi (San-Marino) UEFA nümayəndəsi: Roy Ketkart (Şimali İrlandiya) Liberets. “U Nişi” stadionu Qrupdakı son vəziyyət: “Fiorentina” – 10, “Qarabağ” – 7, PAOK – 4, “Slovan” -1\nBir cavab yazın Cavabı ləğv et\tSizin e-poçt ünvanınız dərc edilməyəcəkdir. Gərəkli sahələr * ilə işarələnmişdirŞərh Ad * E-poçt * Veb sayt Recent Posts\t“Fiorentina” Bakıya bu futbolçularla gəlir\nDekabr 7th, 2016\nDerbini “Qarabağ” uddu – Oyunda dava düşdü\nNoyabr 30th, 2016\n“Neftçi” Emin Mahmudova elçi düşüb\nNoyabr 16th, 2016\n“Zehnini boşalt. Su kimi formasız ol. Suyu stəkana töksən, su stəkan olacaq. Çaydana doldur, bu zaman su çaydan olacaq. Su ya axır, ya yayılır, ya damcılayır, ya da...\nFacebook-da Biz Facebook Haqqımızda | Bizimlə Əlaqə\n© 2017 Cumhuriyyet.biz. Bütün hüquqları qorunur


Sahil Babayev Dünya Bankının nümayəndələri ilə görüşdü '; // item += '\nSahil Babayev Dünya Bankının nümayəndələri ilə görüşdü\nNazirliyin İctimaiyyətlə əlaqələr şöbəsindən "Ölkə.Az"a verilən məlumata görə, missiyaya Dünya Bankının proqram rəhbəri Lire Ersado, proqram üzrə baş iqtisadçı və tapşırıq qrupu rəhbəri İqor Keyfets, baş iqtisadçı Muhammed İhsan Ayvad, səhiyyə üzrə baş mütəxəssis Elvira Anadolu daxildir.\nBu gün prezident İlham Əliyevlə xanımı, vitse-prezident Mehriban Əliyevanın evliliklərinin 36-cı il dönümü tamam olur.\n"Ölkə.Az" Oxu.Az-a istinadən xəbər verir ki, bu barədə onların qızı Leyla Əliyeva öz “Instagram” səhifəsində məlumat verib.\n“36 il birlikdə! Allah bütün valideynlərə möhkəm cansağlığı və uzun ömür versin!”, - deyə Leyla Əliyeva öz səhifəsində valideynlərini təbrik edib.


“İcra Hakimiyyəti israrlı xahiş və tələblərimizə məhəl qoymur” – Lerikin iki kəndi Prezidentdən kömək istədi – Tia.Az\nLerik rayonun Kekonu və Sorsçay kəndlərinin bir qrup sakini AzToday.az saytı vasitəsilə ölkə başçısına müraciət edərək yaşadıqları ərazidə hökm sürən problemlərin həlli üçün yardımçı olmasını xahiş edirlər. Prezidentin Lerikə xüsusi diqqət göstərdiyini, rayonun sosial-iqtisadi inkişafına dair fərmanlar imzaladığını məmnunluqla qeyd edən müraciət müəllifləri xüsusilə yol çəkilməsi sahəsində son illər görülən böyük miqyaslı işləri xatırladırlar:\nBir sözlə Kekonu və Sorsçay kəndləri yerli məmurların səhlənkarlığı səbəbindən Sizin verdiyiniz verdiyiniz gostərişlərinizdən yararlana bilmir. Biz Lerik rayon İcra Hakimiyyətindən və rayonun müvafiq qurumlarından yolumuzun asfaltlaşdırılmasını yox, sadəcə torpaq yolun genişləndirilməsini istəmişik. Amma bunu da bizə çox görürlər. Bir texnika ayırıb, müasir yol infrastrukturu ilə bizim kəndləri ayıran cəmisi 3 kilometr torpaq yolun genişləndirilməsini belə həyata keçirmirlər. Payız və qış aylarında kəndlərimizin yolları tam yararsız vəziyyətə düşür. Adicə yağışlı havalarda Kekonu və Sorsçay kəndlərinə minik avtomobilləri gedib-gəlmək olmur. Allah eləməmiş kəndlərimizdə sakinlərin təcili tibbi yardıma ehtiyacı yarandıqda onları normal xəstəxanaya vaxtında yetişdirə bilmirik. Əgər kəndlərimizin yollarının genişləndirilməsini Lerik rayon İcra Hakimiyyətində oturan məmurlardan deyil, qonşu İran dövlətindən xahiş etsəydik, bəlkə də indi yollarımız düzəlmişdi. Çünki yerli məmurlar israrlı xahiş və tələblərimizə məhəl qoymurlar. Öz əməlləri ilə sanki qəsdən sizin gördüyünüz işlərə kölgə salmağa çalışan belə məmurlar xalq arasında narazılıq yaradırlar. Bizim ümidimiz sizədir, cənab Prezident! Yol çəkmək dünyada ən savab əməllərdən biridir. Siz bütün ölkə boyu bu savabı qazanırsınız. Xahiş edirik ki, bizim kəndlərimizə – Kekonu və Sorsçaya da bu savabdan pay düşməsinə köməklik edəsiniz. Bizi məsuliyyətsiz məmurların ümidinə buraxmayın. İnanırıq ki, tezliklə biz də rahat yollarla hərəkət etməyin sevincini yaşayacağıq. Sizə öncədən minnətdarıq, cənab Prezident! Qoy yolunuz həmişə açıq olsun!”\nÖncəki10 aylıq körpənin ölümünə görə həkimlər işdən qovuldu\nSonrakıBazarda bu məhsulların qiyməti niyə düşmür? – SƏBƏB


Korrupsiya «qaynar xətt»ləri işləyirmi?\n2021, 16 Oktyabr, şənbə, Bakı vaxtı 13:58\nBakı sakini Səxavət Mustafayev sahibkarlıqla məşğuldur. Deyir ki, əvvəllər uzaq səfərlərə gedərkən, tez-tez lazımsız yerə yol polisləri onu saxlayırdı:\n«Yenə də maşınla gedərkən dayandırmışdılar. Mübahisəmiz yarandı, Daxili İşlər Nazirlinin 102 saylı Qaynar Xəttinə zəng vurdum, dərhal reaksiya verdilər, məsələ çox qısa müddətə tam ədalətli həll olundu».\n161-Ə NƏ QƏDƏR ŞİKAYƏT GƏLİB?\nBəzi bölgələrdən gələn informasiyalarda deyilir ki, yerli sakinlər rüşvətxorluğa qarşı əməlli-başlı mübarizəyə başlayıblar. Onlar ciblərində «qaynar xətt» telefonlarının nömrələrini gəzdirir, kimsə rüşvət istəsə, dərhal bu telefonlara zəng edirlər.\nRüşvətxorluq və korrupsiyaya qarşı rəsmi kampaniya başlanandan sonra martın 3-də Baş Prokurorluqda 161 saylı «Qaynar xətt» fəaliyyətə başlayıb. Prokurorluğun mətbuat xidmətinin rəhbəri Eldar Sultanov deyir ki, Mərkəz istirahət və bayram günləri də daxil olmaqla 24 saat ödənişsiz xidmət göstərir.\n«Qeyd olunan tarixdən ötən müddət ərzində Mərkəzə vətəndaşlardan daxil olan müraciətlər üzrə qanunvericiliklə müəyyən edilmiş qaydada və müddətlərdə tam ədalətli və hərtərəfli araşdırmaların aparılması və nəticələrinin baş prokurora məruzə edilməsi təmin edilib».\nAncaq Eldar Sultanov bir həftə ərzində qaynar xəttə nə qədər şikayət gəlməsi, onların ümumi mənzərəsi barədə məlumat vermir. Deyir ki, «məlumatlar tam hazırlanandan sonra ictimaiyyətə açıqlanacaq».\nHANSI NAZİRLİKLƏRİN QAYNAR XƏTLƏRİ CAVAB VERMİR?\nAzadlıqRadiosunun «Qaynar xətt»inə müraciət edən Əsgər Miriyev adlı dinləyici isə bir neçə nazirlikdə yaradılmış qaynar xətlərin cavab verməməsindən gileylənir.\n«Təhsil Nazirliyidir, Sosial Müdafiə Nazirliyidir, qaynar xətləri işləmir. Bunlar yalandan xalqı, prezidenti aldadırlar».\nBiz də gün ərzində bir neçə nazirliklərin «qaynar xətt»lərinə zəng etdik. Səhiyyə, Təhsil, Əmək və Əhalinin Sosial Müdafiə Nazirliyinin qaynar xətlərinə cavab verən olmasa da, Fövqəladə Hallar, Müdafiə Nazirliklərindən gün ərzində 24 saat xidmət göstərdiklərini bildirdilər.\nQaynar xətləri cavab verməyən nazirliklərin mətbuat xidmətləri ilə də danışmaq mümkün olmadı.\nŞİKAYƏTLƏRİN MONİTORİNQİ APARILACAQ\n«Şəffaflıq Azərbaycan» Təşkilatının icraçı direktoru Rəna Səfərəliyeva isə korrupsiya ilə bağlı şikayətlər üçün qaynar xəttin yaradılmasını müsbət hal sayır:\n«Ümumiyyətlə nə qədər çox qaynar xətt olsa, o qədər yaxşıdır. Amma bizdə qaynar xətlərin idarə edilməsi üçün nə qanunverici baza, nə də vahid standart mövcuddur. Çünki hər təşkilat özü bildiyi kimi qaynar xətt yaratsa, bu düzgün alınmayacaq».\nRəna Səfərəliyeva martın 10-da Baş prokuror yanında Korrupsiya ilə Mübarizə İdarəsi ilə danışıqlar aparıb. Onun sözlərinə görə, dövlət qurumu qaynar xəttin idarə edilməsi sahəsində təcrübəsi olan qeyri-hökumət təşkilatından məsləhət istəyib.\nRəna Səfərəliyeva deyir ki, 161 saylı qaynar xəttə daxil olan şikayət və müraciətlərin monitorinqini Şəffaflıq Azərbaycan təşkilatı aparacaq.\nKorrupsiya şikayətlərini qəbul etmək üçün «Qaynar xətt» açılıb


Gürcüstan MSK-dan Milli Məclisə seçkilərlə bağlı AÇIQLAMA » Median.Az - Bütün xəbərlər bir ünvanda\nGürcüstan MSK-dan Milli Məclisə seçkilərlə bağlı AÇIQLAMA\n“Azərbaycan Mərkəzi Seçki Komissiyası bu seçkilərdə kifayət qədər təqdirəlayiq fəaliyyət göstərib. Seçkilər üçün ayrılan müddətin qısa bir dövrü əhatə etdiyini nəzərə alsaq, o zaman bunu təqdirəlayiq hesab etməyə borcluyuq. Mən buna görə də azərbaycanlı həmkarlarımı təbrik edirəm”.\nReport xəbər verir ki, bunu növbədənkənar parlament seçkilərini müşahidə edən Gürcüstan Mərkəzi Seçki Komissiyasının sədr müavini Georgi Şarabidze keçirdiyi mətbuat konfransında deyib.\n“Biz Bakıdakı dairələr üzrə ümumilikdə 10 məntəqədə müşahidələr aparmışıq. Bütün seçki məntəqələri 08:00-da açıq elan edilmişdi, eyni zamanda, bütün hazırlıq işləri bu ana qədər tam yekunlaşmışdı.\nMüşahidə etdiyimiz məntəqələrdə hər hansı bir neqativ halla rastlaşmamışıq. Çünki hər kəs öz işini layiqli şəkildə icra edirdi. Seçicilər səs verirdi, müşahidəçilər və komissiya üzvləri də öz işlərini icra edirdilər. Həm müşahidəçilərin, həm də partiya nümayəndələrinin seçkiləri izləməsi üçün obyektiv şərait yaradılmışdı”.\n“Amma biz müşahidələr apardığımız dairələrdə mümkün qədər öz fəaliyyətimizi genişləndirməyə çalışmışıq. Xüsusilə qeyd edim ki, müşahidə apardığımız seçki məntəqələrini özümüz seçmişdik.\nBu da prosesin şəffaflığının göstəricilərindən biridir. Seçki məntəqələrini həm daxildən, həm də xaricdən müşahidə etmişik. Bu zaman hər hansı kənar və süni yaradılmış müdaxilələrə rast gəlmədik”.скачать dle 11.3\n735 10.02.20 13:24


Kişi qolbaqlarının müxtəlif üslublarını necə roka salmaq olar\nKişinin üslubunun elementləri bir arada olmalıdır. Paltar bir tortdursa, zinət əşyaları tortdakı buz kimi bir şeydir. Bir çox kişi bəzək əşyaları taxmaqdan imtina etsə də, bir çox şık aksesuar var. Bilərziklər seçimlərdən biridir. Şiddətli, sərin görünüşlü və ya rahat, bilərziklər hər kişinin narahatlıq hiss etmədən silkələyə biləcəyi zərgərlikdir. Bu aksessuar bir çox üslubda mövcuddur. Hər gün və ya müəyyən bir hadisə üçün geyilə bilər. Fərqlənməyin ən asan yolunu təqdim edirlər. Sizə ən havalıları göstərəcəyik kişilərin bilərzikləri və bunları necə geyinəcəyinizi söyləyin.\nKişi qolbaqlarını necə geyinmək olar\nBilərziklər şəxsi tərzinizə uyğun olmalıdır. Onlar sizin üçün ən üstün olmamalıdır. Bir qolbaq bağlamaq səy göstərməməlidir, buna görə mütəmadi geyinəcəyiniz və qarderobunuzla birləşə biləcəyiniz birini seçin. Hər gün geyinmək istəyirsənsə, keyfiyyətli hazırlanmış bilərziklərə investisiya qoymaq mənasındadır.\nAçıq görünür, amma unutma bilərzik sizin imicinizə uyğun olmalıdır. Boncuklu bilərzik gündəlik həyatınızı canlandırmaq üçün əla bir yoldur, ancaq iş və ya digər rəsmi paltarlarla idman etmək ən yaxşı fikir deyil. Belə kostyumlar üçün qızıl və ya gümüşdən hazırlanmış klassik zərgərlik seçmək daha yaxşıdır.\nBadass Kişi Bilərzikləri\nGündəlik istifadə üçün əladır. Onları düzgün seçsəniz, onlar sərin və şık görünürlər. Qaranlıq, dərin çalarların dərisini seçmək daha yaxşıdır. Qara, tünd qəhvəyi, dərin tünd qırmızı və zümrüd ən yaxşı görünür. Ən çox yönlü olanlar nazik dəri bilərziklərdir, bunlar saatınız üçün mükəmməl bir uyğunluq ola bilər.\nDəri bilərziklər öz-özlüyündə möhtəşəm görünür, lakin digərləri ilə, məsələn, boncuklu bilərziklərlə birləşdirilə bilər. Ən yaxşı gündəlik ansambl T-shirt ilə cinsdir və a dəri bilərzik ona ideal bir əlavə olacaqdır.\nQızıl daha qaranlıq dəri tonlarına uyğundur. Paltarda ənənəvi rənglərə mükəmməl uyğun gəlir. Tünd mavi rəngə üstünlük verən bir insan üçün qızıl ən yaxşı seçimdir. Qızıl paltar kodu ilə, rəsmi və yarı rəsmi tədbirlər üçün uygundur. Unutmayın ki, qızıl bilərzik olduqca nazik və sadə olmalıdır. Belə bir aksessuarı geyərkən biləyinizə lazımsız diqqəti cəlb etməməlisiniz.\nDizayn balanslı, olduqca sadə və keyfiyyətli olmalıdır. Əsl qızıl, uzun müddət köhnələcək bir bəzək almaq istəyirsinizsə əla bir sərmayədir. Klassik dar qızıl bilərzik sadə və zövqlüdür. Ən əsası, bu cür aksesuar heç vaxt modadan çıxmayacaqdır.\nƏksər kişilər üçün gümüş bilərziklər üçün ən yaxşı materialdır. Niyə gümüş bu qədər məşhurdur? Müxtəlif tonların dərisinə uyğundur və gündəlik və rəsmi geyimlərlə birləşdirilə bilər. Gündəlik geyimi üçün gümüş kifayət qədər sadə görünür və rahat görünüşü mükəmməl şəkildə tamamlayır.\nDaha zərif kıyafetlerinizle gümüş görünüşünüzü vurğulaya bilər; həm qaranlıq, həm də açıq rəng çalarları ilə əla görünür. Gümüş bilərziklər ofis kostyumları ilə mükəmməl uyğunlaşır.\nEkstravaqant gümüş bilərziklər görünüşünüzdə bir məqam ola bilər. Məsələn, gothic, rocker və biker kəllə bilərzikləri imicinizi cəsarətli, maraqlı və cazibədar edəcəkdir.\nKişilər üçün zərgərlik etibarlı bir təchizatçı axtarırsınızsa, mağazamızın nəhəng məhsul çeşidini yoxlayın. Burada incə işlənmiş 925 zərgərlik, bilərziklər, üzüklər, asqılar, kəmər tokalar və s., Həmçinin dəri bilərziklər və cüzdanlar kimi dəri məmulatları tapa bilərsiniz. Bütün naxışlarımız eksklüziv dizayn və üstün keyfiyyət daşıyır.\nƏvvəlki Oxu Gothic zərgərlik haqqında bilmək lazım olan hər şey\nNövbəti Oxu Kişi zərgərliyindəki bir kəllə simvolu


Şimal və qərb rayonlarında şimşək çaxacaq, yağış yağacaq\nAbşeron yarımadasında gecə 20-24, gündüz 30-35, Bakıda gecə 22-24, gündüz 32-34 dərəcə isti olacaq. Atmosfer təzyiqi 759 mm civə sütunu, nisbi rütubət gecə 70-80, gündüz 45-55 faiz təşkil edəcək\nBAKI, 23 iyun — Sputnik. Bakıda və Abşeron yarımadasında iyunun 24-də hava şəraitinin dəyişkən buludlu olacağı, əsasən yağmursuz keçəcəyi gözlənilir. Sputnik Ekologiya və Təbii Sərvətlər Nazirliyinin Milli Hidrometeorologiya Departamentinin məlumatına istinadən xəbər verir ki, sabah paytaxt və yarımadada mülayim şimal küləyi əsəcək.\nHavanın temperaturu Abşeron yarımadasında gecə 20-24, gündüz 30-35, Bakıda gecə 22-24, gündüz 32-34 dərəcə isti olacaq. Atmosfer təzyiqi 759 mm civə sütunu, nisbi rütubət gecə 70-80, gündüz 45-55 faiz təşkil edəcək.\nAzərbaycanın rayonlarında iyunun 24-də hava şəraitinin əsasən yağmursuz keçəcəyi, lakin axşam və gecə bəzi şimal və qərb rayonlarında şimşək çaxacağı, yağış yağacağı gözlənilir. Şərq küləyi əsəcək. Havanın temperaturu gecə 20-25, gündüz 33-38, dağlarda gecə 14-19, gündüz 22-27 dərəcə isti olacaq.\nAbşeron yarımadası, bulud, Bakı, şimşək, külək, hava, yağış\nSabaha leysan yağışlar və dolu gözlənilir


Litparad: Kəmaləddin Heydərovun həbsinə start verildi\nNəqliyyat naziri Ziya Məmmədovdan sonra hədəfə fövqəladə hallar naziri Kəmaləddin Heydərov gələcək. Bu barədə "Azadlıq" qəzeti məlumat yayıb. Qəzet yazır ki, əslində Ziya Məmmədovla bağlı başlayan proses hakimiyyətdəki “oliqarx ovu” planının tərkib hissəsidir. “Ziya Məmmədovun "vurulması" ilə bağlı müxtəlif səbəblər göstərir. Bəzi məlumatlara görə, o, Beynəlxalq Bankdan 500 milyon manat kredit götürdüyünə görə, başqa xəbərlərə görə isə nazir baş nazirin keçmiş müavini Abbas Abbasovla əlaqəyə görə “vurulur”.\nƏslində Ziya Məmmədovun “vurulması” hakimiyyətdəki oliqarxlarla üzülüşmək planından irəli gəlir. Ölkədə iqtisadi böhranın hökm sürdüyü bir ərəfədə hakimiyyətin zirvəsində imtiyazlı və iddialı məmurlar təhlükə kimi görülür. Ziya Məmmədov baş nazir olmaq iddiaları var idi. Bundan başqa o, iqtisadi imperiyaya, mediaya, qoçu dəstələrinə malik bir məmur idi. Hakimiyyətin zirvəsində düşünürlər ki, bu cür məmurlar hər an ciddi təhlükəyə çevrilə bilər. Bu baxımdan onların sıradan çıxarılması, ən yaxşı halda zəiflədilməsi məqsədəuyğun sayılıb”, – deyə mənbə bildirib.\nOnun sözlərinə görə, Kəmaləddin Heydərov da Ziya Məmmədov həm böyük gücə malikdir, həm də böyük iddiaları olan məmurdur. Mənbə ölkə başçısı Ilham Əliyevin bir neçə gün əvvəl Nazirlər Kabinetində keçirdiyi iclasda idxalda monopoliyanı açıq mətnlə vurması əslində Kəmaləddin Heydərovun da sıradan çıxarılacığının mesajı sayıla bilər.\nTəsadüfi deyil ki, Ilham Əliyevin bu çıxışından sonra deputat Yevda Abramov “idxal mafiyası”nı “vurub”. O, bildirib ki, Rusiya tərəfi Azərbaycana istənilən qədər məhsul gətirməyə icazə verir. Amma Azərbaycan sərhədindən 10 kq-dan artıq məhsul keçirməyə qoymurlar: “Niyə icazə verilmir? 10 kilodan çox olanda nə olar ki? Bu sənin insanındır. Sərhəddə balıqların başı kəsilir, kolbasalar kəsilir, artıq yüklər orada yerə atılır. Eyni zamanda, bu il ”Kənd təsərrüfatı ili”dir. Rayonların çoxunun deputatı buna çıxışında toxunmadı, yəqin hiss etməyiblər. Şəmkirdən xiyarı aparıb Rusiyada satmaq istəyir, amma neçə gündür sərhəd məntəqəsindən keçə bilmir, nəticədə onu 2 qəpiyə verir. Bu il qara gavalının qiyməti 10 qəpikdən yuxarı qalxmadı. Mən də deyirəm ki, iş yerləri açılsın. SSRI dövrünün tədarük məntəqələri bərpa edilsin”.\nDeputat Fəzail Ağamalı da həmkarının fikirlərinə dəstək verib. Deputat deyib ki, Azərbaycana idxal olunan məhsulların kimlərin razılığı olmadan keçirilə bilmədiyini yaxşı bilir: “Azərbaycan xalqı qabiliyyətli xalqdır. Ona imkan verilsə, problemlərini özü həll edə bilər. O zaman heç neftə də ehtiyac qalmaz. Biz prezidentimizlə bərabərik. Bizim sədaqətimizə şübhə yoxdur. Prezidentin müşavirədə səsləndirdiyi çağırışa səs verməliyik. Kim buna səs vermirsə, o xəyanətkardır, Azərbaycan əleyhinə koalisiyasının tərkibində yer alır”.\nАвтор: Liqa на 7:05


“Biz hamımız yaxşı başa düşürük ki, insanlar yorulub, karantin rejimi hamımızı yorur. Bütün rəhbərlik fasiləsiz, demək olar ki, 24 saat ərzində iş başındadır. Çünki bu elə bir bəladır, elə bir xəstəlikdir ki, hələ çarəsi yoxdur. Ona görə yeganə yolumuz insanları qorumaq, yoluxmaların sayını azaltmaq, xəstəliyin geniş vüsət almasına yol verməmək və beləliklə, vətəndaşlarımızı, dövlətimizi bu vəziyyətdən xilas etməkdir”.\nBu fikirləri Prezident İlham Əliyev ölkəmizdə koronavirus pandemiyası ilə mübarizə sahəsində görülən tədbirlər və sosial-iqtisadi vəziyyətlə bağlı keçirdiyi müşavirədə deyib. Dövlət başçısı bildirib ki, karantin rejimi nə vaxt mümkünsə yumşaldılacaq:“Necə ki, artıq ayın 5-dən yumşalma olubdur. Ancaq vətəndaşlar da gərək başa düşsünlər ki, əgər bu yumşalmadan sonra biz yenə də xəstəliyin kəskin artdığını görsək, başqa çarəmiz olmayacaq, gərək yenə də sərtləşdirək. Biz bunu etmək istəmirik. Mən istəyirəm ki, bu yumşalma prosesi tədricən davam etsin və sonrakı yumşalma addımını şərtləndirsin. Amma əgər vətəndaşlar görsələr ki, artıq hər şey açılıbdır, yenə də bütün bu məsafəyə, qoruyucu vasitələrə əhəmiyyət verməyəcəklərsə, onda xəstəlik yenidən alovlanacaq. Biz gərək yenə də sərtləşdirilmiş tədbirlər görək, yenə də iqtisadiyyata zərbə vurulacaq, yenə də insanlar xəstələnəcəklər. Ona görə bütün Azərbaycan vətəndaşlarına bir daha müraciət edirəm ki, məsuliyyətli olun. Bu çox ağır xəstəlikdir. Bu xəstəlik yaş tanımır, cavan insanlar, gənc insanlar, fiziki cəhətdən sağlam insanlar, idmançılar xəstələnir və rəhmətə gedir. Bu, dünya üçün çox ciddi problemdir, bu gün dünyanın bir nömrəli bəlasıdır”. İlham Əliyev bir daha vətəndaşları məsuliyyətli olmağa çağırıb: “Məsuliyyətli olmalıyıq. Əgər belə olsa, dediyim bütün tapşırıqlar yerinə yetirilsə, biz qısa müddət ərzində bu karantin rejimini daha da yumşaldıb normal həyata daha tez qayıda bilərik”.\nBeləliklə, bu açıqlamadan aydın görünür ki, koronavirusa qarşı mübarizənin effektiv olması və hamını narahat edən sərt karantin rejiminin yenidən qayıtmaması vətəndaşların məsuliyyətindən, gigiyena və təhlükəsizlik qaydalarına əməl etməsindən asılıdır. Əks halda, dövlət başçısının dediyi kimi, sərt karantin yenidən qayıdacaq. Eyni zamanda virusun artıq ikinci dalğasının başlanması da qaçılmaz olacaq. Yeri gəlmişkən qeyd edək ki, dünya artıq ikinci dalğadan əziyyət çəkməyə başlayır. Məsələn, Avropanın müxtəlif ölkələrində mütəxəssislər ikinci dalğa ilə bağlı narahatlıqlarını bildirirlər. Bir neçə gündür ki, Belçika epidemioloqları ölkədə koronavirusun ikinci dalğasının başlanması haqda xəbərdarlıq edir. Belçikalı Həkimlər Birliyi də ölkədə koronavirusun ikinci dalğasının başlandığına əmindir. O üzdən, ölkənin yenidən karantinə bağlanacağı istisna olunmur. Hökumətin yanında fəaliyyət göstərən Fransa Elmi Şurası da Fransanı yaxın aylarda ölkənin COVID-19-un ikinci dalğası ilə üzləşəcəyi barədə xəbərdarlıq edib:"Payızda və ya qışda epidemiyanın ikinci dalğasının alovlanma ehtimalı yüksəkdir. Fransada vəziyyət nəzarət altında olsa da, çox kövrəkdir, yaxın gələcəkdə epidemiyanın necə inkişaf edəcəyi daha çox vətəndaşlardan asılıdır". Fransanın baş naziri Jan Kastex, koronavirus bütün ölkədə yayıldığına görə, vətəndaşları arxayınlaşmamağa və sayıqlığı itirməməyə çağırıb. Almaniya Həkimlər Birliyi də ölkədə pandemiyanın ikinci dalğasının başladığını elan edib. Mütəxəssislər ikinci dalğanın başlanğıcında olduğunu, baş verənlərin mahiyyətinin iki-üç həftədən dəqiqləşəcəyini deyiblər. Onlar bu fasilənin xaricə və ya məzuniyyətə çıxan vətəndaşların geri qayıtması, məktəblərin açılması ilə əlaqəli olduğunu söyləyiblər. Mütəxəssislərin sözlərinə görə, hər iki amil Almaniyada infeksiyanın yayılma ehtimalını gücləndirir.\n“University College London” və London Gigiyena və Tropik Tibb Məktəbinin tədqiqatçıları da İngiltərədə daha güclü ikinci COVID-19 dalğasının olacağını xəbər verirlər. Bildirilir ki, ölkədə daha yaxşı sınaq və izləmə sistemi olmadan məktəblər yenidən fəaliyyətə başlayarsa, sakinlər qışda orijinal yayılma vəziyyətindən ikiqat daha ağır olan ikinci COVID-19 dalğası ilə üz-üzə qalacaq. İngilis elm adamlarının araşdırmasında deyilir ki, Böyük Britaniyada məktəblər sentyabr ayında tam işləmə rejiminə keçərsə, bu, 2020-ci ilin dekabrında ikinci böyük dalğaya səbəb olacaq. İspaniyanın şimalındakı Kastiliya-i-Araqon əyalətinin rəhbərliyi 32 min əhalisi olan Aranda-de-Duero şəhərini təcrid etmək qərarı verib. Buna səbəb şəhərdə və ətraf bölgələrdə koronavirusa yoluxma sayının artması olub.\nAmerikada, Asiyada da bir çox ölkələrdə ikinci dalğa barədə xəbərdarlıqlar edilir. Qeyd edək ki, hazırda yoluxma sayına görə ABŞ, Braziliya, Hindistan, Rusiya, Cənubi Afrika, Meksika, Peru, Çili, İspaniya, Kolumbiya ilk onluqdadır. Sözügedən ölkələrin rəsmi qurumları tibbi maskadan istifadə, sosial məsafə və gigiyenik qaydaya əməl etmək şərtilə yumşalma qərarı versələr də, bu qaydalara əməl etməyən vətəndaşlarının məsuliyyətsizliyinin acı nəticəsini çəkməyə başlayıb. İndi Azərbaycanın da eyni nəticə ilə üzləşməməsi birbaşa vətəndaş məsuliyyətindən asılıdır.


“26 -27Azər” Güney Azərbaycanın iran tərəfindən işğalı və türkcə kitabların yandırılmasının ildönümüdür-Video - Oğuz TV /\nÖn yapraq » Oğuz xəbər » Güney Azərbaycan » “26 -27Azər” Güney Azərbaycanın iran tərəfindən işğalı və türkcə kitabların yandırılmasının ildönümüdür-Video\n“26 -27Azər” Güney Azərbaycanın iran tərəfindən işğalı və türkcə kitabların yandırılmasının ildönümüdür-Video\n2016-12-16 Güney Azərbaycan\nOğuzTV:“26 Azər- 27 Azər ” 16 dekabrdan 17 dekabra keçən gecə Ş Güney Azərbaycanın işğalı və Güneydə türkcə yazılmış kitabların və dövlət sənədlərin yandırılmasının 70 ci ildönümüdür. 09-17 dekabr 1946 ci ildə 1həftə boyunca fars şovinisti xarici ölkələrin gücü və yardımıla ,Azərbaycana hücum edib, Azərbaycan milli hökumətimnı süquta uğratdıqdan sonra , Güney Azərbaycanı qan tökərək nizami işğal edib, türk dilində olan kitablara oda çəkib,qadın kişi uşaq demədən 50mindən aşqın türkü qətliam edib. Şahın işğalçı və şovinist qüvvələri bu dəfə millətimizin ədəbiyat, dil və mədəniyətini belə hədəfə alıb türkçə olan əsərlərədə rəhm etmədilər.\n26 dekabirdan 27 dekabere geçən gecədə Azərbaycanın bütün şəhərlərı işğal olur və iran yönətimi altına girir ,Həmin gecə minlər Türk şəhidinin qanı axan şəhərlərdə 100 minlərlə Azərbaycan türkcəsində yazılmış kitab, təhsil ocaqlarından, kitabxanalardan, şagirdlərin xüsusi kitabxanasından və türkçə dövlət sənədləri s. toplanaraq, türk şəhərlərinin mərkəzi meydanlarında yandırılıb və bu gecə böyük eyləncə yola salıblar. Bununlada insan qatilləri öz atababa kültürlərinə uyqun bizim kitab, ədəbiyat və mədəniyətimizə vəhşicəsinə saldırıb və millətimizin mənəvi yaddaştında əbədi bir iz buraxıblar.\nOğuz Xəbər otaqı və Oğuz media kadroları olaraq əsrin böyük cinayəti olan Güney Azərbaycanın işğalının 70-ci ildönümün (1946-2016) qınıyırıq və Azərbaycan milli hərəkatının , azadlıq və istiqlaliyət uğrunda apardığı mücadiləsində uğurlar diləyirik .\nGələcək Azərbaycanın və qoca türk millətinindir\nYaşasın Azad,mustəqil bütöv Azərbaycan\nYaşasın qanlı şanlı 21 Azər devriminin adı və yadı\nöncəki Əjdər Taqızadə:Fars Şövinisti ,Türk kitablarını qalaq qalaq yandırdı ama Günümüzün milli hərəkati 21 Azəri diri saxlayır\nİrəli Terrorun hədəfi yenə Türkiyə;Kayseridə 14 şəhid 56 yaralı


Maykl Qutman (violin) və Olqa Domninanın (piano) konserti keçirilib » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMaykl Qutman (violin) və Olqa Domninanın (piano) konserti keçirilib\n16 Noyabr 2019, 14:45 1348\nBeynəlxalq Muğam Mərkəzində Mədəniyyət Nazirliyinin təşkilatçılığı ilə Maykl Qutman (violin) və Olqa Domninanın (piano) konserti keçirilib.\nMərkəzdən APA-ya verilən məlumata görə, konsertdən əvvəl vəd edildiyi kimi Maykl Qutman və Olqa Domninanın Bakı konsertində tamaşaçılara musiqi dilində mübarizə və zəriflik, ümid və arzular, sevgi və nifrəti hiss etmə anları bəxş edilib.\nKonsert boyu musiqiçilər Bakı klassik musiqi həvəskarlarını klassik fakturalı mikslər və virtuoz ifaların qarışığından ibarət musiqi dünyasına səyahətə dəvət ediblər.\nM.Qutman müsahibəsi zamanı bildirib ki, Bakıya artıq üçüncü səfəridir: "Bu səbəbdən buranı özümə yad hesab etmirəm. Qəbələ Musiqi Festivalı və Rastropoviç festivalında iştirak etmişəm. Bu gün Beynəlxalq Muğam Mərkəzinin bu gözəl, qeyri-adi salonda konsertimin keçirilmısindən çox məmnunam".\nTanınmış violin ifaçısı, Brüssel Kamera Orkestrinin dirijor və direktoru Maykl Qutman özünü Odessa ifaçılıq məktəbinin davamçısı hesab edir. Qərb mətbuatı Qutmanı 20-ci əsrin dünya avanqard banilərindən biri olan rəssam Şaqal ilə müqayisə edirlər. Rusiya Musiqi Akademiyasının məzunu olan Olqa Domnina (fortepiano) bir çox beynəlxalq müsabiqələrin qalibidir.\nPianoçu dünya səhnələrində solo konsertlərlə yanaşı, kamera və simfonik orkestrlərlə birgə çıxışlar edir. İfaçı Azərbaycana hər dəfə böyük sevgilərlə gəldiyini vurğulayıb.\nMaykl Qutman və Olqa Domninanın Bakı konserti tamaşaçılar tərəfindən böyük alqışlarla qarşılanıb. Gecə boyunca L.V. Bethoven- skripka ve fortepiano üçün 1N-li sonata, İ.Brams skripka ve fortepiano üçün 3nomreli sonata re major, B.Britton, K.Şimanovski, A.Piazolla, M.d.Falya və digər bəstəkarların əsələri gah lirik, gah ritmik, gah da emosional hisslər yaşadıb.\nQeyd edək ki, Beynəlxalq Muğam Mərkəzində Azərbaycan mədəniyyəti və incəsənətinin gözəl nümunələrinin təbliği və inkişafı məqsədi ilə həyata keçirilən tədbirlərlə yanaşı "Klassik musiqi inciləri” adlı layihə də tamaşaçılar tərəfindən böyük maraqla qarşılanır. Layihə çərçivəsində klassik musiqi ifaçıları, bəstəkarların yaradıcılıqlarına müraciət olunur, ən gözəl nümunələr təqdim edilir.\nDekabr ayında BMM-də "Klassik musiqi inciləri” layihəsi çərçivəsində Barselona Musiqi Akademiyasının professoru, dünyanın 17 eksklüziv pianoçusu siyahısında yer alan pianoçu-bəstəkar Senya Son "Yeddi notun ekologiyası” adlı proqramla çıxış edəcək.